
转讜住驻讜转




	讜讚讬诇诪讗 专讘谞谉 讚讘讬 专讘 讗砖讬 讻砖诪讜讗诇 住''诇. 讻砖诪讜讗诇 拽讬''诇 讻讚驻讬专' 讘专讬砖 诪讻讬诇转讬谉 (讚祝 讙:) 讜讛''驻. 讻砖诪讜讗诇 讘注诇诪讗 住''诇 讘讗讜讚讬转讗 砖讻转讘讜 讘讛讜讚讗讛 讘砖谞讬诐 讘诇讗 拽谞讬谉 讜讘讝讛 讗讬谉 讛诇讻讛 讻诪讜转讜 讻讚讗诪专 诇注讬诇 讛讜讚讛 讘驻谞讬 砖谞讬诐 拽谞讜 诪讬讚讜 讻讜转讘讬谉 . 讜讗诐 诇讗讜 讗讬谉 讻讜转讘讬谉: 讻诇 砖讗讬谉 讘讬讚讜. 诇讬讻讗 诇诪讬诪专 讚诇讛诪谞讬讛 讘诪讬讙讜 讚讗讬 讘注讬 砖转讬拽 讚讗讬谉 讝讛 诪讬讙讜 讚讗讬 砖转讬拽 诪谞讞讬 讛转诐 讜诇讗 讬讘讗 诇讬讚 驻诇讜谞讬: 讜讗诐 讻诪讜住专 讚讘专讬讜 拽讬讬诪讬谉. 讗讬谉 砖讬讬讱 讻讗谉 砖诇讗 诇讛砖讘讬注 讗转 讘谞讬讜: 诪砖讜诐 讚诪讞讝讬 讻砖讬拽专讗. 讜诪砖讜诐 诇讗 转诇讱 专讻讬诇 讗讬谉 讻讗谉:




专讘讬谞讜 讞谞谞讗诇

讚讻诇 讗讜讚讬转讗 爪专讬讱 诇诪讬诪专 诇讛讜 诇住讛讚讬 讻转讜讘讜 讛讛讜讗 讗讜讚讬转讗 讚讛讜讛 讻转讬讘讛 讚讜讻专谉 驻转讙诪讬 讜讻诇 诇讬砖谞讬 讚讘讬 讚讬谞讗 讜诇讗 讛讜讛 讻转讬讘 讘诪讜转讘 转诇转讗 讻讜' 讜讗住讬拽' 讻诇 讻讬 讛讗讬 讙讜讜谞讗 讞讬讬砖讬谞谉 诇讘"讚 讟讜注讬谉 讜讗讬 讻转讬讘 讘讛 讗诪专 诇谉 驻诇讜谞讬 讗讜 讗诪专谞讜 诇驻诇讜谞讬 讚讘专讬诐 诪讜讻讬讞讬谉 讻讬 讙' 讛讬讜 诇讗 讞讬讬砖讬谞谉 诇讘"讚 讟讜注讬谉. 讗诪专 讗讞讚 专讗讬转讬 讗讘讬讻诐 砖讛讟诪讬谉 诪注讜' 讘砖讬讚讛 转讬讘讛 讜诪讙讚诇 讜讗诪专 砖诇 驻诇讜谞讬 讛谉 砖诇 诪注砖专 砖谞讬 讛谉 讘讘讬转 诇讗 讗诪专 讻诇讜诐 讘砖讚讛 讚讘专讬讜 拽讬讬诪讬谉. 讻诇诇讜 砖诇 讚讘专 讻诇 砖讘讬讚讜 诇讬讟诇谉 讻讙讜谉 讛砖讚讛 砖讗诇讜 专爪讛 诇讬讟诇诐 讛讬讛 讬讻讜诇 诇讬讟诇谉 讚讘专讬讜 拽讬讬诪讬谉 讻诇 砖讗讬谉 讘讬讚讜 诇讬讟诇谉 诇讗 讗诪专 讻诇讜诐. 讬专讜砖诇诪讬 专' 讗住讬 讘砖诐 专' 讬讜讞谞谉 讗诐 讛讬讛 诪转讻讜讬谉 诇诪住讜专 诇讛谉 注讚讜转 注讚讜转谉 拽讬讬诪转. 讛专讬 砖专讗讜 讗讘讬讛谉 砖讛讟诪讬谉 诪注讜转 讘砖讬讚讛 转讬讘讛 讜诪讙讚诇. 讗诪专 砖诇 驻诇讜谞讬 讛谉 砖诇 诪注砖专 砖谞讬 讛谉 讗诐 讻诪讜住专 讚讘专讬讜 讗"诇 讞讬讬讘讬谉 诇讬转谞谉 诇诪讬 砖讗诪专 讗讘讬讛谉. 讻讬 砖诇 驻诇讜谞讬 讛谉. 讜讗诐 讻诪注专讬诐 讛专讬 讛谉 砖诇讛谉 讜讻谉 讛诇讻讛. 讛专讬 砖讛讬讛 诪爪讟注专 注诇 诪注讜转 诪注砖专 砖谞讬 砖讛谞讬讞 诇讜 讗讘讬讜. 讘讗 讘注诇 讛讞诇讜诐 讜讗"诇 讻讱 讜讻讱 讛谉 讜讘诪拽讜诐 驻诇讜谞讬 讛谉. 讝讛 讛讬讛 诪注砖讛 讜讗诪专讜 讚讘专讬 讞诇讜诪讜转 诇讗 诪注诇讬谉 讜诇讗 诪讜专讬讚讬谉:



诪转谞讬' 讛讬讜 诪讻谞讬住讬谉 讗转 讛砖谞讬 讜讘讜讚拽讬谉 讗讜转讜 谞诪爪讗讜 讚讘专讬讛谉 诪讻讜讜谞讬诐 谞讜砖讗讬谉 讜谞讜转谞讬谉 讘讚讘专. 砖谞讬诐 讗讜诪专讬诐 讝讻讗讬 讜讗讞讚 讗讜诪专 讞讬讬讘 讝讻讗讬 讻讬爪讚 讻讜转讘讬谉 专' 讬讜讞谞谉 讗诪专 讬爪讗 驻诇讜谞讬 讝讻讗讬 专讬砖 诇拽讬砖 讗诪专 驻诇讜谞讬 讜驻诇讜谞讬 诪讝讻讬谉 讜驻诇讜谞讬 诪讞讬讬讘讬谉 专' 讗诇注讝专 讗讜诪专 住转诐 讻讜转讘 诪讚讘专讬讛谉 谞讝讚讻讛 驻诇讜谞讬. 讜讗诪专讬谞谉 [诪讗讬] 讘讬谞讬讬讛讜 讜讗转讜 诇诪讬诪专 讗讬讻讗 讘讬谞讬讬讛讜 讛讗 讻讬 讗诐 谞诪爪讗 砖讟注讜 讜讞讬讬讘讬谉 诇砖诇诐 诇讚讘专讬 专' 讬讜讞谞谉 诪砖诇诐 讙诐 讛讜讗 注诪讛谉. 诇专讬砖 诇拽讬砖 讻讜'. 讜讗住讬拽' 诇专' 讬讜讞谞谉 诪砖讜诐 诇讗 转诇讱 专讻讬诇 讻诇讜诪专 砖诇讗 讬讘讗 讛讘注诇 讚讬谉 诇砖诪讜专 讗讬讘讛 诇讝讛 讛诪讞讬讬讘. 专讬砖 诇拽讬砖 住讘专 讗诐 诇讗 转驻专砖 讛诪讞讬讬讘 讗诇讗 住转诐 诪转专讗讛 讻讬 讻讜诇谉 诪讝讻讬谉 讜讝讛讜 砖拽专 专' 讗诇注讝专 讞讬讬砖 诪砖讜诐 诇讗 转诇讱 专讻讬诇 讜诪砖讜诐 诪讚讘专 砖拽专 转专讞拽 讛诇讻讱 讻讜转讘 诪讚讘专讬讛谉 谞讝讚讻讛 驻诇讜谞讬. 讬专讜砖诇诪讬 讻讬爪讚 讚谞讬谉 讛讚讬讬谞讬谉 讬讜砖讘讬谉 讜讛谞讬讚讜谞讬谉 注讜诪讚讬谉 讜讛转讜讘注 驻讜转讞 讚讘专讬讜 砖谞讗诪专 诪讬 讘注诇 讚讘专讬诐 讬讙砖 讗诇讬讛诐. 专' 讬讜讞谞谉 讘砖诐 专' 讬谞讗讬 讛转讜讘注 转讜讘注 讜讛谞转讘注 诪砖讬讘. 讜讛讚讬讬谉 诪讻专讬注. 讗"专 住讬诪讜谉 讜爪专讬讱 诇砖谞讜转 讟注谞讜转讬讛谉 砖谞讗诪专 讜讬讗诪专 讛诪诇讱 讝讗转 讗讜诪专转 讝讛 讘谞讬 讛讞讬 讜讘谞讱 讛诪转 讜讝讗转 讗讜诪专转 讜讙讜' 专讘 讛讜谞讗 诪讬拽诇 讘讚讬讬谞讗 讚讗诪专 诪拽讘诇讬谉 注诇讬讻讜谉 讞讚 讻讘讬 转专讬 讗诇讗 讬讬诪专讜谉 讗讬谞讜谉 讜讻讚 讛讜讛 讬讚注 讝讻讜 诇讘专 谞砖 讜诇讗 讛讜讛 讬讚注 诇讬讛 讛讜讛 驻转讞 诇讬讛 注诇 砖诐 驻转讞 驻讬讱 诇讗诇诐. 住讜讙讬讗 讚砖诪注转讗 讛专讬 诇诪讚谞讜 砖讛讗砖讛 诇讗 讚谞讛 讜诇讗 诪注讬讚讛 讜爪专讬讻讬谉 讛注讚讬诐 讜讛讚讬讬谞讬谉 砖诇讗 讬讛讜 拽专讜讘讬谉 讝讛 诇讝讛 讜诇讗 拽专讜讘讬谉 诇谞讬讚讜谞讬谉 讜讻谉 爪专讬讻讬谉 讘' 注讚讬诐 注诇 讻诇 住讬诪谉 讜住讬诪谉. 讜讻谉 讘' 注讚讬诐 注诇 讻诇 讞转讬诪讛 讜讞转讬诪讛 诪注讚讬 讛砖讟专 (讜讻诇) [讜讻谉] 讘' 注讚讬诐 注诇 讻诇 砖谞讛 讜砖谞讛 讘砖谞讬 讞讝拽讛. 讗讚诐 砖砖诇讞讜 讘"讚 讗讞专讬讜 讙' 驻注诪讬诐 讜诇讗 讘讗 专' 讬讛讜砖注 讗讜诪专 诪拽讘诇讬谉 注讚讬诐 砖诇讗 讘驻谞讬 讘注诇 讚讬谉 讜注讘讚讬谉 诇讬讛 驻住拽 讚讬谉 讻讛讚讗 讻讛谞讗 讚诪讱 讜砖讘拽 讬专转讬 诇专' 讬讗砖讬讛 讜拽讘讬诇 专' 讗诇注讝专 住讛讚讬 讘诇讗 讗驻讜讬 讜讝讻讬 诇专' 讬讗砖讬讛 讜诇讗 注讜讚 讗诇讗 讚砖讘拽 住驻专讬谉 讜讻转讘 专' 讗诇注讝专 诇讬专转讜 住驻专讬谉 砖讝讻转讛 讘讛谉 讗专抓 讬砖专讗诇 讗讬谉 诪讜爪讬讗讬谉 讗讜转谉 讞讜爪讛 诇讗专抓. 讙诪专讜 讗转 讛讚讬谉 诪讻谞讬住讬谉 讗讜转谉 讙讚讜诇 砖讘讚讬讬谞讬谉 讗讜诪专 讗讬砖 驻诇讜谞讬 讗转讛 讝讻讗讬. 诇诪讬 诪讻谞讬住讬谉 讜讗住讬拽' 诇讘注诇讬 讛讚讬谉. 讻讚转谞讬讗 讗诪专 专' 谞讞诪讬讛 讻讱 讛讬讛 诪谞讛讙 讗谞砖讬 讬专讜砖诇讬诐 诪讻谞讬住讬谉 讘注诇讬 讛讚讬谉 讜砖讜诪注讬谉 讚讘专讬讛谉 讜诪讜爪讬讗讬谉 讗讜转谉 诇讞讜抓 讜谞讜砖讗讬谉 讜谞讜转谞讬谉 讘讚讬谉. 讙诪专讜 讛讚讬谉. 诪讻谞讬住讬谉 讘注诇讬 讛讚讬谉. 讙讚讜诇 砖讘讚讬讬谞讬谉 讗讜诪专 讗讬砖 驻诇讜谞讬 讗转讛 讝讻讗讬 讗讬砖 驻诇讜谞讬 讗转讛 讞讬讬讘. 讜讗拽砖讬谞谉 讜讛讗 转谞讬讗 讙诪专讜 讛讚讬谉 诪讻谞讬住讬谉 讗转 讛注讚讬诐 讜砖谞讬谞谉 讛讛讬讗 讚诇讗 讻专' 谞转谉 讚讗诪专 砖讜诪注讬谉 讚讘专讬讜 砖诇 讝讛 讛讬讜诐 讜讻砖讬讘讗 讞讘讬专讜 诇诪讞专 砖讜诪注讬谉 讚讘专讬讜 讚转谞讬讗 讗讬谉 注讚讜转谉 诪爪讟专驻转 注讚 砖讬专讗讜 砖谞讬讛诐 讻讗讞讚. 专' 讬讛讜砖注 讘谉 拽专讞讛 讗讜诪专 讗驻讬诇讜 讘讝讛 讗讞专 讝讛 讜讗讬谉 注讚讜转谉 诪转拽讬讬诪转 讘讘"讚 注讚 砖讬注讬讚讜 砖谞讬讛谉 讻讗讞讚 讗转讗谉 诇转"拽 专' 谞转谉 讗讜诪专 砖讜诪注讬谉 讚讘专讬讜 砖诇 讝讛 讛讬讜诐 讜诇讻砖讬讘讗 讞讘讬专讜 诇诪讞专 砖讜诪注讬谉 讚讘专讬讜 讘诪讗讬 驻诇讬讙讬 讗讬讘注讬转 讗讬诪讗 住讘专讗 讗讬讘注讬转 讗讬诪讗 拽专讗. 讗讬讘注讬转 讗讬诪讗 住讘专讗 转谞讗 拽诪讗 住讘专 讗讬 诪住讛讬讚 讛讗讬 讚讞讝讗 讚讗讜讝讬祝 驻诇讜谞讬 诪谞讛 诪驻诇讜谞讬 讘讞讚 讘谞讬住谉 讜讗讬讚讱 诪住讛讬讚 讘转专讬 讘谞讬住谉 讗砖转讻讞 讚讗诪谞讛 讚诪住讛讬讚 讛讗讬 诇讗 诪住讛讬讚 讛讗讬. 讜专' 讬讛讜砖注 讘谉 拽专讞讛 住讘专 转专讜讜讬讬讛讜 诪住讛讚讬 讚讛讗讬 讚讗讜讝讬祝 诪讬谞讗讬 诪谞讛. 拽专讗 讚讻转讬讘





讛诪讗讬专讬

诪讬 砖讘讗 讜讗诪专 讗谞讬 专讗讬转讬 讗讘讬讻诐 砖讛讟诪讬谉 诪注讜转 讘砖讬讚讛 转讬讘讛 讜诪讙讚诇 讜讗诪专 砖诇 驻诇讜谞讬 讛诐 砖诇 诪注砖专 砖谞讬 讛诐 讘讘讬转 诇讗 讗诪专 讻诇讜诐 讜讗讬谉 砖讜诪注讬谉 诇讜 讜讗驻讬诇讜 讛注讬讚 砖讘诇砖讜谉 讛讜讚讗讛 讗诪专 讻谉 讜讻诪讜住专 讚讘专讬诐 讗讬谉 讛讬讜专砖讬诐 砖讜诪注讬谉 诇讜 注讚 砖讬爪讟专祝 注讚 讗讞讚 注诪讜 讜讗注"驻 砖注讚 讗讞讚 谞讗诪谉 讘讗讬住讜专讬谉 讚讜拽讗 诇讛拽诇 讗讘诇 诇讛讞诪讬专 诇讗 砖讗诐 讻谉 讛专讬 讻诇 讗讞讚 讬讻讜诇 诇讗住讜专 讻诇 诪讛 砖讘讬讚 讞讘讬专讜 讘砖讚讛 讛讜讗讬诇 讜讛讬讛 讝讛 讬讻讜诇 诇讬讟诇谉 诪注讻砖讬讜 讜诇讬转谞诐 诇讗讜转讜 砖诪注讬讚 砖讛谉 砖诇讜 讗诐 讛注讬讚 砖讘诇砖讜谉 讛讜讚讗讛 讜诪住讬专转 讚讘专讬诐 讗诪专讛 谞讗诪谉 讜讗诐 讻诪注专讬诐 讗讬谞讜 讻诇讜诐 讘谞讬诐 砖专讗讜 讗转 讗讘讬讛诐 砖讛讟诪讬谉 诪注讜转 讘砖讬讚讛 转讬讘讛 讜诪讙讚诇 讜讗诪专 砖诇 驻诇讜谞讬 讛诐 砖诇 诪注砖专 砖谞讬 讛诐 讗诐 讻诪讜住专 讚讘专讬诐 拽讬讬诪讬谉 讜讗诐 讻诪注专讬诐 讻讙讜谉 砖讛讬讛 诪转讬专讗 注诇讬讛诐 砖诪讗 讬讟诇讜诐 讗讜 砖讬讞讝讬拽讜讛讜 讘注砖讬专 讜讬讜住讬驻讜 讘讛讜爪讗讜转讬讜 讗讬谉 讝讛 讻诇讜诐 讛讬讜 讬讜讚注讬谉 讘讗讘讬讛诐 砖讛谞讬讞 诪注讜转 砖诇 诪注砖专 砖谞讬 讜诇讗 讬讚注讜 讛讬讻谉 讜讛讬讜 诪爪讟注专讬诐 注诇 讻讱 讘讗 诇讛诐 讘讚诪讬讜谉 讛讞诇讜诐 砖讻讱 讜讻讱 讛诐 讜讘诪拽讜诐 驻诇讜谞讬 讛诐 讜讛诇讱 讜诪爪讗 讗讬谉 讝讛 讻诇讜诐 讜讛专讬 讛讜讗 讬讻讜诇 诇讛讜爪讬讗谉 讘诪拽讜诪讜 讻砖讗专 谞讻住讬讜 砖驻注诇转 讛诪讚诪讛 讗注"驻 砖爪讜讚拽转 讘诪拽爪转 讛专讘讛 驻住讜诇转 诪转注专讘 注诪讛 讜讗讬谉 讞讜砖砖讬谉 诇讜 注讚 砖讬转讘专专:



讻讘专 讘讬讗专谞讜 讘诪砖谞讛 砖讻诇 砖讙诪专讜 讗转 讚讬谞诐 诪讻谞讬住讬谉 讗讜转诐 讜讙讚讜诇 砖讘讚讬讬谞讬谉 讗讜诪专 诇讛诐 讗讬砖 驻诇讜谞讬 讗转讛 讝讻讗讬 讜讻讜' 讜砖讗讬谉 诇讗讞讚 诪讛诐 诇讜诪专 讗谞讬 讛讬讬转讬 诪讝讻讛 讗诇讗 砖讞讘专讬 专讘讜 注诇讬 讛讻诇 讻诪讜 砖讘讬讗专谞讜 讘诪砖谞讛 讛讜爪专讻讜 诇讻转讜讘 讘讝讛 驻住拽 讚讬谉 讻讙讜谉 砖砖讗诇 讗讞讚 诪讛诐 讻谉 讻讜转讘讬谉 讗谞讜 讘讬转 讚讬谉 讛讜讝拽拽谞讜 注诇 注谞讬谉 驻诇讜谞讬 讜驻诇讜谞讬 讜讻讜' 砖讘讗讜 诇驻谞讬谞讜 讜讟注谞讜 讻讱 讜讻讱 讜谞砖讗谞讜 讜谞转谞谞讜 讘讚讘专 讜讻讜' 注讚 砖诪转讜讱 讚讘专讬谞讜 谞讝讚讻讛 驻诇讜谞讬 讜谞转讞讬讬讘 驻诇讜谞讬 诇讬转谉 诇讜 讻讱 讜讻讱 讜讗讬谉 诪讝讻讬专讬谉 砖诐 讛诪讝讻讬谉 讜砖诐 讛诪讞讬讬讘讬谉 讜砖诇砖转诐 讞讜转诪讬谉 讜讘转诇诪讜讚 讛诪注专讘 讗诪专讜 讗诪专 专' 讬讜讞谞谉 讛砖谞讬诐 讛诪讝讻讬谉 讻讜驻讬谉 讗转 讛诪讞讬讬讘 诇讻转讜讘 讝讻讗讬 讜讛讜讗 讛讚讬谉 讘讛驻讱 讜讻诇 砖讟注讜 讘讚讬谞诐 注诇 爪讚 砖讬讛讜 讞讬讬讘讬谉 诇砖诇诐 讻讙讜谉 砖谞注砖讛 诪注砖讛 注诇 驻讬 讛讙诪专 讚讬谉 讜讗讬 讗驻砖专 诇讛讞讝讬专 讗转讛 爪专讬讱 诇讬讚注 讛讗讬讱 讛讚讬谉 讘讝讛 砖讘讟诇 讘诪注讜讟讜 讜注诇 讻专讞讜 谞注砖讛 讗讜转讜 讙诪专 讚讬谉 讜诇驻讬 住讜讙讬讗 讝讜 讻转讘讜 讙讚讜诇讬 讛讚讜专讜转 砖诇驻谞讬谞讜 砖讛砖谞讬诐 讞讬讬讘讬谉 诇砖诇诐 讜讛砖诇讬砖讬 驻讟讜专 砖讛专讬 讗讜诪专 诇讛诐 讗讬 诇讚讬讚讬 爪讬讬转讬转讜 讗转讜谉 谞诪讬 诇讗 砖诇诪转讜谉 讜诪"诪 讗祝 讛砖谞讬诐 讗讬谉 诪砖诇诪讬谉 讻诇 讛诪诪讜谉 讗诇讗 砖谞讬 讛讞诇拽讬诐 砖讛专讬 讛诐 讗讜诪专讬谉 诇砖诇讬砖讬 讗讬 诇讗讜 讚讗转 讘讛讚谉 诇讞讜讚谉 诇讗 住诇讬拽 讚讬谞讗 讜谞诪爪讗 讛谞讚讜谉 诪驻住讬讚 讛砖诇讬砖 讗诐 讗讬 讗驻砖专 诇讛讞讝讬专 讗转 讛讚讬谉 讗讜 砖讛诇讱 讛讗讞专 注诐 诪注讜转讬讜:



讻讘专 讘讬讗专谞讜 讘诪砖谞讛 砖讗讬谉 讗谞讜 爪专讬讻讬谉 砖讬注讬讚讜 砖谞讬 讛注讚讬诐 讻讗讞讚 讗诇讗 砖讜诪注讬谉 讚讘专讬讜 砖诇 讝讛 讛讬讜诐 讜诇讻砖讬讘讗 讞讘讬专讜 诇诪讞专 砖讜诪注讬谉 诇讜 讜讻转讘讜 讙讚讜诇讬 讛驻讜住拽讬诐 讘转砖讜讘转 砖讗诇讛 砖讗诐 讛讘讬讗 注讚 讗讞讚 讜谞砖讘注 讛谞转讘注 注诇 驻讬讜 讜驻讟专讜讛讜 讜讗讞"讻 讛讜爪讬讗 讛诇讛 注讚 砖谞讬 砖诪讞讬讬讘讬谉 讗转 讛谞转讘注 讜讛讗讞专 谞注砖讛 讞砖讜讚 注诇 讛砖讘讜注讛 讜诪"诪 讚讜拽讗 讘砖诪注讬讚讬诐 注诇 诪谞讛 讗讞讚 讗讘诇 讗诐 讛注讬讚讜 讝讛 注诇 诪谞讛 讗讞讚 讜讝讛 注诇 诪谞讛 砖谞讬 讗注"驻 砖讛诐 诪爪讟专驻讬诐 诇讞讬讬讘讜 讻诪讜 砖讬转讘讗专 讘住诪讜讱 讘讝讜 讛讜讗讬诇 讜谞砖讘注 讻讘专 谞驻讟专 诪注讚讜转讜 砖诇 专讗砖讜谉 讜注讚 砖谞讬 注诇 诪谞讛 讗讞专 讛讜讗 诪注讬讚 讜诇讗 住讜祝 讚讘专 讘讛诇讜讗讛 讗讞专 讛诇讜讗讛 讗诇讗 讗祝 讘讛讜讚讗讛 讗讞专 讛讜讚讗讛 讗诪谞讛 讚拽讗 诪住讛讬讚 讛讗讬 诇讗 诪住讛讬讚 讛讗讬 讻诇讜诪专 砖讛讚讘专 住驻拽 讜砖诪讗 讻讱 讛讜讗 讗讘诇 讻诇 砖讛注讬讚讜 注诇 诪谞讛 讗讞讚 讗驻讬诇讜 谞砖讘注 注诇 驻讬 讛讗讞讚 诪讞讬讬讘讬谉 讗讜转讜 注诇 驻讬 讛砖谞讬 砖谞爪讟专祝 注诪讜 讜讬砖 专讗讬讛 诇讝讛 诪诪讛 砖讗诪专讜 讘讻转讜讘讜转 讻"讜 讗' 讚讗转讗 讞讚 住讛讚讗 讜讗诪专 讚讻讛谉 讛讜讗 讜讗住拽讬谞讬讛 讜讗转讜 转专讬 讚讗诪专讬 讘谉 讙专讜砖讛 讜讻讜' 讜讗讞转讬谞讬讛 讜讛讚专 讗转讗 讞讚 讜讗诪专 讚诇讗讜 讘谉 讙专讜砖讛 讛讜讗 讜讗住拽讬谞讬讛 讜讗注"驻 砖诪砖讘讗讜 砖谞讬诐 谞转讘讟诇 注讚讜转讜 砖诇 专讗砖讜谉 诇讻砖讬讘讗 讛砖谞讬 讛讜讗 讞讜讝专 讜谞讬注讜专 讜诪爪讟专祝 注诪讜:



讻砖诐 砖讘讛讙讚讛 讗讬谉 讗谞讜 爪专讬讻讬谉 砖讬注讬讚讜 砖谞讬讛诐 讻讗讞讚 讻讱 讘专讗讬讬转 讛讚讘专 砖讛诐 诪注讬讚讬诐 注诇讬讜 讗讬谉 讗谞讜 爪专讬讻讬诐 砖讬专讗讜 砖谞讬讛诐 讻讗讞讚 讗诇讗 讗驻讬诇讜 讛注讬讚 讛讗讞讚 砖专讗讛 注谞讬谉 讝讛 讘讬讜诐 讗' 讜讝讛 讛注讬讚 注诇 讗讜转讜 注谞讬谉 讘注爪诪讜 砖专讗讛讜 讘讬讜诐 讘' 诪爪讟专驻讬谉 讘讚讬谞讬 诪诪讜谞讜转 讘讬谉 讘讛讜讚讗讛 讗讞专 讛讜讚讗讛 讘讬谉 讘讛诇讜讗讛 讗讞专 讛诇讜讗讛 讘讬谉 讘讛讜讚讗讛 讗讞专 讛诇讜讗讛 讘讬谉 讘讛诇讜讗讛 讗讞专 讛讜讚讗讛 讗诇讗 砖诇讚注转 拽爪转 诪驻专砖讬诐 讗讬谉 讛诪讚讛 砖讜讛 讘讻诇 讗诇讜 砖讘讛讜讚讗讛 讗讞专 讛讜讚讗讛 讜讘讛讜讚讗讛 讗讞专 讛诇讜讗讛 讗转讛 诪驻专砖讛 讗祝 讘砖讗讬谉 讛转讜讘注 转讜讘注 讗诇讗 诪谞讛 讗讞讚 讜诪讘讬讗 注讚 讗讞讚 砖讛讜讚讛 诇讜 讘讬讜诐 讗' 讜讗讞专 砖讛讜讚讛讜 诇讜 讘讬讜诐 讘' 讜讻谉 砖诪讘讬讗 注讚 讗讞讚 砖讛诇讜讛讜 诇讜 讘讬讜诐 讗' 讜讗讞专 砖讛讜讚讛讜 诇讜 讘讬讜诐 讘' 讜讗讬谉 讻讗谉 讛讻讞砖讛 诪砖谞讬 诇专讗砖讜谉 讻诇诇 砖讗诐 砖谞讬讛诐 讘讛讜讚讗讛 讗驻砖专 砖讛讜讚讛 讜讞讝专 讜讛讜讚讛 讗讜转讜 诪谞讛 讘注爪诪讜 讜讗诐 专讗砖讜谉 讘讛诇讜讗讛 讜砖谞讬 讘讛讜讚讗讛 讗驻砖专 砖讛讜讚讛 讘驻谞讬 砖谞讬 诪讛 砖诇讜讛 讘驻谞讬 专讗砖讜谉 讜讗祝 讝讛 讬"诪 讚讜拽讗 讘砖讗讬谉 转讜讘注 诪讝讻讬专 讝诪谉 诇讛诇讜讗转讜 讗讜 诇讛讜讚讗转讜 讗诇讗 砖讟讜注谉 砖诪谞讛 讛诇讜讛 诇讜 讗讜 砖讛讜讚讛讜 诇讜 讜讝讛 讻讜驻专 讜诪讘讬讗 注讚 讗讞讚 注诇 讛诇讜讗讛 讗讜 讛讜讚讗讛 砖讘讬讜诐 驻诇讜谞讬 讜讗讞专 注诇 讛讜讚讗讛 讗讜 讛诇讜讗讛 砖讘讬讜诐 讗讞专 砖讗诇讜 转讘注 讛讜讗 注诇 讛诇讜讗讛 砖讘讬讜诐 驻诇讜谞讬 讜讗讬谉 诇讜 讗诇讗 注讚 讗讞讚 注诇 讛诇讜讗讛 砖讘讗讜转讜 讛讬讜诐 讛讗讬讱 讬转讞讬讬讘 注诇 注讚 砖讘讛诇讜讗讛 讗讞专转 讜讛讜讗 讗讬谞讜 转讜讘注讛 讜讛专讬 讟讜注谞讜 讞讟讬诐 讜讛讜讚讛 诇讜 讘砖注讜专讬诐 驻讟讜专 讗祝 诪谉 讛砖注讜专讬诐 讗诇讗 讘砖讗讬谉 讛转讜讘注 诪讝讻讬专 讝诪谉 讘转讘讬注转讜 讜诪转讜讱 讻讱 讘讛讜讚讗讛 讗讞专 讛讜讚讗讛 讗讜 讘讛讜讚讗讛 讗讞专 讛诇讜讗讛 诪爪讟专驻讬谉 讗诇讗 砖讘讛诇讜讗讛 讗讞专 讛诇讜讗讛 讗讜 讗讞专 讛讜讚讗讛 讗祝 讘砖讗讬谞讜 诪讝讻讬专 讝诪谉 诇讛诇讜讗转讜 讛专讬 诪"诪 讛专讬 讛讜讗 讗讬谞讜 转讜讘注 讗诇讗 诪谞讛 讗讞讚 讜诪转讜讱 讚讘专讬讛诐 砖谞讬诐 讛诐 讜讛讗讬讱 诪讞讬讬讘讬谉 讗讜转讜 讗祝 讘讗讞讚 讜讛专讬 注诇 讻诇 驻谞讬诐 讛讜讗 诪讜讚讛 砖讛讗讞讚 砖拽专 砖讛专讗砖讜谉 诪注讬讚 注诇 讛诇讜讗讛 砖讘讬讜诐 讗' 讜讝讛 注诇 讛诇讜讗讛 砖讘讬讜诐 讘' 讜讛专讬 讝讛 讗讬谞讜 转讜讘注 讗诇讗 诪谞讛 讜讛讜讚讗转讜 讻诪讗讛 注讚讬诐 讜讗"讻 讛讻讞砖讛 讬砖 讻讗谉 讜诪转讜讱 讻讱 驻讬专砖讜 讞讻诪讬 讛讚讜专讜转 砖诇驻谞讬谞讜 讘砖谞讬 讗诇讜 砖讗讬谉 诇讛诐 诪拽讜诐 讗诇讗 讘砖讛讜讗 转讜讘注讜 砖谞讬 诪谞讬诐 讗讞讚 诪讬讜诐 讗' 讜讗讞讚 诪讬讜诐 讘' 讜讛讘讬讗 注讚 讗讞讚 诪讻诇 讗讞讚 诪谉 讛诪谞讬诐 讜诪爪讟专驻讬谉 诇砖诇诐 诪谞讛 讗讞讚 讗注"驻 砖讗讬谉 注讚讜转诐 讘讗 注诇 诪谞讛 讗讞讚 讜讻谉 讘诪谞讛 砖讞讜专 讜诪谞讛 诇讘谉 讜讻谉 讘讚诪讬 讬讬谉 讜砖诪谉 讛谞讝讻专讬诐 讘住讜讙讬讗 讜讗讞专 砖讛讜讗 转讜讘注 讗转 砖转讬讛谉 诪爪讟专驻讬谉 砖讛专讬 讛讻诇 讘讻诇诇 讛转讘讬注讛:



讜讻谉 讻转讘讜 砖注诇 讛诪谞讛 讛讗讞讚 谞砖讘注 砖讘讜注转 诪讜讚讛 诪拽爪转 讜诇讗 诪爪讚 讛注讚 讛讗讞讚 砖讛专讬 讞讬讬讘讜讛讜 诪诪讜谉 讗诇讗 诪诪讛 砖讗诪专 专' 讞讬讬讗 讘专讗砖讜谉 砖诇 诪爪讬注讗 诪谞讛 诇讬 讘讬讚讱 讜讛诇讛 讗讜诪专 讗讬谉 诇讱 讘讬讚讬 讻诇讜诐 讜注讚讬诐 诪注讬讚讬诐 注诇 讞诪砖讬诐 谞讜转谉 讞诪砖讬诐 讜谞砖讘注 注诇 讛砖讗专 砖诇讗 转讛讗 讛讜讚讗转 驻讬讜 讙讚讜诇讛 诪讛注讚转 注讚讬诐 讜讬砖 讞讜诇拽讬谉 诇驻专砖讛 讗祝 讘转讘讬注转 诪谞讛 诇讘讚 讜诇讗 注讜讚 讗诇讗 砖诇讚注转诐 讗诐 转讘注讜 诪讗转讬诐 注诇 讛讚专讱 砖讛爪注谞讜 讛讚讘专 诪讜讻讬讞 砖注诇 砖谞讬 诪谞讬诐 讛诐 诪注讬讚讬谉 讜讗讬谉 诪爪讟专驻讬谉 讜讛专讬 讛讜讗 讙诇讛 讘转讘讬注转讜 砖讛注讚讬诐 诪讞讜诇拽讬诐 讛诐 讗讘诇 讻砖讗讬谞讜 转讜讘注 讗诇讗 诪谞讛 讗祝 讘讛诇讜讗讛 讗讞专 讛诇讜讗讛 讗讜诪专讬谉 砖砖谞讬讛诐 注诇 诪谞讛 讗讞讚 讛诐 诪注讬讚讬诐 讗诇讗 砖讗讬谉 诪讚拽讚拽讬诐 讘讬讜诐 讛讛诇讜讗讛 讜讗讬谉 讛讚讘专讬诐 谞专讗讬谉 砖讛专讬 诪"诪 注讚讜转 讛诪讜讻讞砖转 讘讞拽讬专讜转 讛讬讗 讗诇讗 砖诇讗 讗诪专讜 诪讜讻讞砖转 讘讞拽讬专讜转 诇讬讘讟诇 讗诇讗 讘讛讻讞砖讛 讙诪讜专讛 注诇 讛讚专讱 砖讬转讘讗专 讜讝讛 砖讻转讘讜 讙讚讜诇讬 讛诪驻专砖讬诐 讘注谞讬谉 讝讛 砖讻诇 讛讻讞砖讛 砖讗讬谞讛 讘注讬拽专 讛讙讜专诐 诇讞讬讬讘 讛诪诪讜谉 讛谉 砖讛讛讻讞砖讛 讘讬谉 讛转讜讘注 讜讛谞转讘注 讛谉 讘讬谉 讛转讜讘注 讜讛注讚讬诐 讛谉 讘讬谉 讛注讚讬诐 注爪诪谉 讗讬谞讛 讛讻讞砖讛 诇讚注转 专' 讬讛讜砖注 砖讛诇讻讛 讻诪讜转讜 讜诪注转讛 讛诇讜讗讛 讗讞专 讛诇讜讗讛 讜讻诇 讞讘专讜转讬讛 讜讻谉 诪谞讛 砖讞讜专 讜诪谞讛 诇讘谉 诪爪讟专驻讬谉 讛讜讗讬诇 讜讛诐 砖讜讬诐 讘注讬拽专 讞讬讜讘 讛诪诪讜谉 讜讻注讬谉 诪讛 砖讗诪专讜 讘讘转专讗 谞讛讬 讚讗转讻讞讬砖 讘讗讻讬诇转讗 讘讗讘讛转讗 诪讬 讗讬转讻讞讜砖 讗讘诇 讘讬讬谉 讜砖诪谉 砖讛讛讻讞砖讛 讘注讬拽专 讞讬讜讘 讛诪诪讜谉 讗讬谉 诪爪讟专驻讬谉 讗讘诇 讘讚诪讬 讬讬谉 讜讚诪讬 砖诪谉 讛专讬 砖谞讬讛诐 砖讜讬诐 讘讻诇 讛讬讬谉 讜讛砖诪谉:





讬讚 专诪"讛

讜诪拽砖讬谞谉 讜讚讬诇诪讗 讘"讚 讞爪讜祝 讛讜讗 讻讚砖诪讜讗诇 讜讗住讬拽谞讗 讚讻转讬讘 讘讛 讚讘专讬诐 讛诪讜讻讬讞讬诐 砖诇讗 讛讬讜 讘驻讞讜转 诪砖诇砖讛 诪讞讬 讛讬讗 讚讻转讬讘 讘讬讛 讘讬 讚讬谞讗 讚专讘谞讗 讗砖讬 讚讜讚讗讬 讘讬 讚讬谞讗 讚专讘谞讗 讗砖讬 诇讗 讘爪讬专 诪转诇转讗 讜诪拽砖讬谞谉 讜讚讬诇诪讗 专讘谞讗 讗砖讬 讬讛讬讘 专砖讜转讗 诇诪讬转讘 讜诇诪讬讚谉 讜讗讬谞讛讜 讬转讘讬 讘转专讬 讘诇讗 讚注转讬讛 讚专讘谞讗 讗砖讬 讜讻讬 讗讜讚讬 讘讗驻讬 转专讬 讗讜讚讬 讜讗住讬拽谞讗 讚讻转讬讘 讘讬讛 讗诪专 诇谞讗 专讘谞讗 讗砖讬 诇诪讬讻转讘 诇讬讛 讜讗诪讬谞讗 诇讬讛 诇专讘谞讗 讗砖讬 讗讬转 讚讗诪专讬 讚讻讬讜谉 讚讛讜讗 讛讬讛 砖诐 诪住转诪讗 诇讗 爪讜讛 诇讻转讜讘 讘驻讞讜转 诪砖诇砖讛 讜诇讗 诪住转讘专 讗诇讗 讛讬讬谞讜 讟注诪讗 讚讻讬讜谉 讚讻转讬讘 讘讬讛 讗诪专 诇谞讗 转诇转讗 诪砖诪注 讜讛讗讬 讚谞拽讟 讘讬 讚讬谞讗 讚专讘谞讗 讗砖讬 诇驻讬 砖讛讬讛 专讗砖 讬砖讬讘转 讘讘诇 讜讘讬诪讬讜 谞讗诪专讜 讚讘专讬诐 讛诇诇讜. 诪讛讗 砖诪注讬谞谉 讚诇讬转讗 诇讚砖诪讜讗诇 讚讗诪专 砖谞讬诐 砖讚谞讜 讚讬谞讬讛谉 讚讬谉 讚讗诐 讻谉 讻讬 讛讜讜 转专讬 谞诪讬 诪讗讬 讛讜讬 讛讗 讗诪专转 讚讬谞讬讛谉 讚讬谉:



讗诪专 诇讛谉 讗讞讚 讗谞讬 专讗讬转讬 讻讜' 讝讛 讛讻诇诇 讻诇 砖讘讬讚讜 诇讬讟诇诐 砖诇讗 诪讚注转 讬讜专砖讬谉 讻讙讜谉 砖讛讬讜 讘砖讚讛 讜讛讜讗 讛讚讬谉 讘讘讬转 讘讝诪谉 砖讘讬讚讜 诇讬讟诇诐 砖诇讗 诪讚注转 讚讘专讬讜 拽讬讬诪讬谉 诪讛 诇讜 诇砖拽专 讗讬讘注讬 砖拽讬诇 诇讛讜 讜讬讛讬讘 诇讛讜 诇诪讗谉 讚讘注讬 讜讻诇 砖讗讬谉 讘讬讚讜 诇讬讟诇诐 砖诇讗 诪讚注转 讬讜专砖讬谉 讻讙讜谉 砖讛讬讜 讘讘讬转 讜讛讜讗 讛讚讬谉 讘砖讚讛 讘讝诪谉 砖讗讬谉 讘讬讚讜 诇讬讟诇诐 诪砖诐 诇讗 讗诪专 讻诇讜诐. 讛专讬 砖专讗讜 讗转 讗讘讬讛诐 讻讜' 讗诐 讻诪讜住专 讚讘专讬讜 诇讛谉 讘诇砖讜谉 爪讜讗讛 讚讘专讬讜 拽讬讬诪讬谉 讜讗诐 讻诪注专讬诐 讻讚讬 砖诇讗 讬讚注讜 砖讛谉 砖诇讜 诇讗 讗诪专 讻诇讜诐. 讛专讬 砖讛讬讛 讛讘谉 诪爪讟注专 诇讗讞专 诪讬转转 讗讘讬讜 注诇 诪注讜转 诪注砖专 砖谞讬 砖讛谞讬讞 诇讜 讗讘讬讜 讜诇讗 讗诪专 诇讜 讛讬讻谉 讛谉 讜讘讗 讘注诇 讛讞诇讜诐 讜讗诪专 诇讜 讻讱 讜讻讱 讛诐 讻讜' 讜讛诇讱 讜诪爪讗 讻谉 讗注驻"讻 讗讬谞讜 讞讬讬讘 诇讛讜诇讬讻谉 诇讬专讜砖诇讬诐 讜诇讛讜爪讬讗诐 砖诐 讗诇讗 讛专讬 讛谉 讘讞讝拽转 讞讜诇讬谉 讜诪讜爪讬讗谉 讘诪拽讜诪谉:



诪转谞讬' 讜讗讞专 讻讱 诪讻谞讬住讬谉 讗转 讛砖谞讬 讜讘讜讚拽讬谉 讗讜转讜 谞诪爪讗讜 讚讘专讬讛诐 诪讻讜讜谞讬谉 谞讜砖讗讬谉 讜谞讬转谞讬谉 讘讚讘专 诇驻讬 讟注谞讜转讬讛谉. 砖谞讬诐 讗讜诪专讬诐 砖讛谞转讘注 讝讻讗讬 讜讗讞讚 讗讜诪专 讞讬讬讘 讝讻讗讬 讚讻转讬讘 讗讞专讬 专讘讬诐 诇讛讟讜转 砖谞讬诐 诪讝讻讬谉 讗讜 诪讞讬讬讘讬谉 讜讗讞讚 讗讜诪专 讗讬谞讬 讬讜讚注 讬讜住讬驻讜 讛讚讬讬谞讬谉 讚讻讬讜谉 讚讗诪专 讗讬谞讬 讬讜讚注 讛讜讛 诇讬讛 讻诪讗谉 讚诇讗 讛讜讛 讛转诐 诪注讬拽专讗 讜谞诪爪讗 转讞诇转 讛讚讬谉 讘砖谞讬诐 讜讻讬 转讬诪讗 讛讗 转讬谞讞 诇讟注诪讗 讚专讘讬 讗讘讛讜 讗诇讗 诇砖诪讜讗诇 讚讗诪专 砖谞讬诐 砖讚谞讜 讚讬谞讬讛谉 讚讬谉 诪讗讬 讗讬讻讗 诇诪讬诪专 讛讗 讗拽砖讬' 诇讛 讘驻"拽 (讛:) 讜诪砖谞讬谞谉 讛转诐 谞讞讜转 讗讚注转讗 讚讘讬 转诇转讗 诪注讬拽专讗 讻讜' 讻讚驻专讬砖谞讗 讘讚讜讻转讗讛:



讜讚讬讬拽讬' 讘讙诪专讗 讛讬讻讗 讚讗讬讻讗 诪讞诇讜拽转 砖谞讬诐 讗讜诪专讬诐 讝讻讗讬 讜讗讞讚 讗讜诪专 讞讬讬讘 讛讗诪专转 讝讻讗讬 讛讬讻讬 讻转讘讬谞谉 诇讛 驻住拽 讚讬谞讗 专讘讬 讬讜讞谞谉 讗诪专 讻讜转讘讬谉 讘砖诐 讻讜诇谉 砖驻诇讜谞讬 讝讻讗讬 专讬砖 诇拽讬砖 讗诪专 驻诇讜谞讬 讜驻诇讜谞讬 诪讝讻讬谉 讻讜' 讜专讘讬 讗诇注讝专 讗诪专 诪讚讘专讬讛诐 谞讝讚讻讛 驻诇讜谞讬 诇讛讜讚讬注 砖讛讬转讛 诪讞诇讜拽转 讘讚讘专 讜诪转讜讱 讚讘专讬讛诐 砖谞讟讜 诇讝讻讜转 谞讝讚讻讛 驻诇讜谞讬. 讜讚讬讬拽讬' 诪讗讬 讘讬谞讬讬讛讜 讜住讘专讬' 诇诪讬诪专 讚讗讬讻讗 讘讬谞讬讬讛讜 诇砖诇讜诪讬 讗讬讛讜 讛讗讬 讚讞讝讬 诇讞讬讜讘 讜讘讟诇 讘诪讬注讜讟讜 诪谞转讗 讘讛讚讬讬讛讜 讛讬讻讗 讚讟注讜 讜讝讻讬讛讜 诇诪讗谉 讚讗诪专 讝讻讗讬 讚诪砖诪注 讚讻转讬讘 讘砖诪讗 讚讻讜诇讛讜 讻讗诇讜 讛砖讜讜 讻讜诇谉 讘讚讘专 讚讛讗 讘转专讬 讘诇讞讜讚 诇讗 讛讜讛 住诇讬拽 讚讬谞讗 讛讬诇讻讱 诪砖诇诐 讚讛讗 讻讜诇讛讜 拽讗 讙专诪讬 讜诇诪讗谉 讚讗诪专 驻诇讜谞讬 讜驻诇讜谞讬 诪讝讻讬谉 诇讗 诪砖诇诐 讚讗讬 诇讚讬讚讬讛 爪讬讬转讬 讗讬谞讛讜 谞诪讬 诇讗 讛讜讜 诪砖诇诪讬 讜诪砖讜诐 讛讻讬 讻转讘讬 驻诇讜谞讬 讜驻诇讜谞讬 诪讝讻讬谉 讻讚讬 诇讛讜讚讬注 诪讬 诪讝讻讛 讜诪讬 诪讞讬讬讘 砖讗诐 讬转讘专专 讛讚讘专 砖讟注讜 诪讞讬讬讘讬谉 讗转 讛讟讜注讬谉 讞诇拽谉 讜驻讜讟专讬谉 讗转 讛砖讗专 讜讗讬 讛讜讛 住诇讬拽 转讬专讜爪讬谉 讛讜讛 诪转专爪讬谞谉 谞诪讬 诇专讘讬 讗诇注讝专 讚讗讬转 诇讬讛 讚专讘讬 讬讜讞谞谉 讚讗诪专 讻讜诇讛讜 诪砖诇诪讬 讗诇讗 诪砖讜诐 讚诪讬讞讝讬 讻砖讬拽专讗 讻转讘讬谞谉 诪讚讘专讬讛诐 谞讝讚讻讛 驻诇讜谞讬 诪讬讛讜 讻讬讜谉 讚讛讜讛 诇讬讛 诇驻专讜讻讛 诇讗 讞砖砖 讘讛 诇讚拽讚讜拽讬 讘讛 讚拽讗 诪拽砖讬' 讜诇诪讗谉 讚讗诪专 讝讻讗讬 诪砖诇诐 讜诇讬诪讗 诇讛讜 讗讬 诇讚讬讚讬 爪讬讬转讬转讜谉 讗转讜谉 谞诪讬 诇讗 诪砖诇讬诪转讜谉 讜讗住讬拽谞讗 讗诇讗 诇讻讜诇讬 注诇诪讗 讛讛讜讗 讚诇讗 讟注讛 驻讟讬专:



讜住讘专讬谞谉 诇诪讬诪专 讚讻讬 驻诇讬讙讬 诇砖诇讜诪讬 讗讬谞讛讜 诪谞讗转讗 讚讬诇讬讛 诇诪"讚 讝讻讗讬 诪砖诇诪讬 讚讛讗 讘讚讬讚讛讜 讙诪专 讚讬谞讗 讜诇讛讻讬 讻转讘讬谞谉 讝讻讗讬 住住转诪讗 讻讗诇讜 谞转拽讬讬诐 讛讚讬谉 注诇 驻讬 讛砖谞讬诐 诇讘讚谉 诪转讞讬诇讛 讜诇讗 讛讬讛 诪讞诇讜拽转 砖诐 讜诇诪"讚 驻诇讜谞讬 讜驻诇讜谞讬 诪讝讻讬谉 诇讗 诪砖诇诪讬 讚讗讬 诇讗讜 讗讬讛讜 讘讛讚讬讬讛讜 诇讗 讛讜讛 住诇讬拽 讚讬谞讗 讜诇讛讻讬 讻转讘讬谞谉 驻诇讜谞讬 讜驻诇讜谞讬 诪讝讻讬谉 诇讘专讜专讬 讚诇讗讜 讘讚讬讚讛讜 诇讞讜讚讬讬讛讜 住诇讬拽 讚讬谞讗 讜专讘讬 讗诇注讝专 讗讬 讻专讘讬 讬讜讞谞谉 讜诪砖讜诐 讚诪讬讞讝讬 讻砖讬拽专讗 讗讬 讻专讬砖 诇拽讬砖 讜诪砖讜诐 讚诇讗 转诇讱 专讻讬诇. 讜诪转诪讛讬' 讜诇诪讗谉 讚讗诪专 讝讻讗讬 诪砖诇诪讬 诪谞讗转讗 讚讬诇讬讛 诇讬诪专讜 诇讬讛 讗讬 诇讗讜 讗转 讘讚讬讚谉 诇讞讜讚讬讬谉 诇讗 讛讜讛 住诇讬拽 讚讬谞讗 诪讬讚讬 讜讗住讬拽谞讗 讗诇讗 讚讻讜诇讬 注诇诪讗 诇讗 诪砖诇诪讬 讗讬谞讛讜 诪谞讗转讗 讚讬诇讬讛 讜讗讬讻讗 讘讬谞讬讬讛讜 诪砖讜诐 诇讗 转诇讱 专讻讬诇 专讘讬 讬讜讞谞谉 讗诪专 讝讻讗讬 诪砖讜诐 诇讗 转诇讱 专讻讬诇 讜专讬砖 诇拽讬砖 讗诪专 讻讬 讞讬讬砖讬' 诇诇讗 转诇讱 专讻讬诇 讛讬讻讗 讚诇讗 诪讬讞讝讬 讻砖讬拽专讗 讗讘诇 讛讬讻讗 讚诪讬讞讝讬 讻砖讬拽专讗 诇讗 讞讬讬砖讬谞谉 讜讗讬讘注讬讗 讻讬 讞讬讬砖讬谞谉 诇诇讗 转诇讱 专讻讬诇 诇讛讬讻讗 讚讗讝讬诇 讚讬讬谞讗 讙讜驻讬讛 讜讗"诇 诇讘注诇 讚讬谉 砖讗谞讬 诪讝讻讛 讜讞讘讬专讬 诪讞讬讬讘讬诐 讚专讱 诇砖讜谉 讛专注 讗转 讘注诇 讚讬谉 讘讚讬讬谞讬谉 讗讘诇 讘砖讬诪讜砖 讘"讚 诇讗 讞讬讬砖讬谞谉 诇讛讻讬 讜专讘讬 讗诇注讝专 讗讬转 诇讬讛 讚转专讜讜讬讬讛讜 讛讬诇讻讱 讻转讘讬' 住转诪讗 诪讚讘专讬讛诐 谞讝讚讻讛 驻诇讜谞讬 诇讗砖诪讜注讬' 讚讛讜讗讬 驻诇讜讙转讗 讘讬谞讬讬讛讜 讜诇讬讻讗 诪砖讜诐 诇讗 转诇讱 专讻讬诇 讚讛讗 诇讗 拽讗 诪驻专砖 诪讗谉 讝讻讬 讜诪讗谉 讞讬讬讘. 讜诪住转讘专讗 诇诪注讘讚 讻讚专讘讬 讗诇注讝专. 诪讬讛讗 砖诪注转讗 砖诪注讬' 讚讛讬讻讗 讚砖谞讬诐 诪讝讻讬谉 讜讗讞讚 诪讬讞讬讬讘 讜讗讬讙诇讗讬 诪讬诇转讗 讚讟注讜 讛谞讱 转专讬 讘砖讬拽讜诇 讛讚注转 诪砖诇诪讬 转专讬 转讜诇转讬 讘诇讞讜讚 讜讛讗讬讱 讗讞专讬谞讗 驻讟讜专 讚注讚 讻讗谉 诇讗 拽讗 诪拽砖讬' 讗诇讗 诇注谞讬谉 砖诇讜诪讬 讗讬谞讛讜 诪谞讗转讗 讚讬诇讬讛 讗讬 谞诪讬 诇注谞讬谉 砖诇讜诪讬 讗讬讛讜 诪谞讗转讗 讘讛讚讬讬讛讜 讗讘诇 讗讬谞讛讜 诪砖诪注 讚诪砖诇诪讬 诪谞讗转讗 讚讬讚讛讜. 讜诇注谞讬谉 砖诇讜诪讬 讗讬讛讜 诪谞讗转讗 讘讛讚讬讬讛讜 讗讬 谞诪讬 诇注谞讬谉 砖诇讜诪讬 讗讬谞讛讜 诪谞讗转讗 讚讬诇讬讛 讘讛讚讬讗 驻专讻讬谞谉 诇讛 讘砖诪注转讬谉 讜讻谉 讛诇讻讛 讜讛谞讬 诪讬诇讬 讚诇讗 拽讘诇讜谞讛讜 注诇讬讬讛讜 讘注诇讬 讚讬谞讬谉 讗讘诇 拽讘诇讜谞讛讜 注讬诇讜讜讬讬讛讜 讻讬讜谉 讚转诇转讗 讛讜讜 讜讘专砖讜转 拽讗 注讘讚讬 驻讟讜专讬谉 讚转诇转讗 讛讚讬讜讟讜转 讻讞讚 诪讜诪讞讛 讚诪讜 讜讻讬 讛讬讻讬 讚讙讘讬 讬讞讬讚 诪讜诪讞讛 讛讬讻讗 讚拽讘诇讬讛 注讬诇讜讜讬讬讛讜 驻讟讜专 诇讙讘讬 砖诇砖讛 讛讚讬讜讟讜转 谞诪讬 讛讬讻讗 讚拽讘诇讜谞讛讜 注讬诇讜讜讬讬讛讜 驻讟讜专讬谉 讜讛讛讬讗 讚讗诪专讬谞谉 讘专讬砖 驻讬专拽讗 拽诪讗 (讙'.) 讗诇讗 诪注转讛 讟注讜 诇讗 讬砖诇诪讜 讜诪住拽讬' 讻诇 砖讻谉 砖讗转讛 谞讜注诇 讚诇转 讘驻谞讬 诇讜讜讬谉 砖诪注转 诪讬谞讛 讚讙' 讛讚讬讜讟讜转 讛讬讻讗 讚讟注讜 诪砖诇诪讬 讛转诐 讘讚诇讗 拽讘诇讜谞讛讜 注诇讬讬讛讜 讘注诇讬 讚讬谞讬谉:



诪转谞讬' 讙诪专讜 讗转 讛讚讘专 诪讻谞讬住讬谉 讗讜转谉. 讜讗讬讘注讬讗 诇谉 注诇讛 诪讻谞讬住讬谉 讗讜转谉 诇诪讗谉 讗讬诇讬诪讗 诇讘注诇讬 讚讬谞讬谉 讛转诐 拽讬讬诪讬 诪讙讜讗讬 讚讛讗 讗讻转讬 诇讗 讗砖诪讜注讬谞谉 讚讘注讬 讗驻讜拽讬' 讜讗讬 诪砖讜诐 讚拽转谞讬 诇拽诪谉 诇讻砖讬爪讗 讗讞讚 诪谉 讛讚讬讬谞讬谉 诇讗 讬讗诪专 讗谞讬 讛讜讗 诪讝讻讛 讜讞讘讬专讬 诪讞讬讬讘讬谉 讗诇诪讗 讘注诇讬 讚讬谞讬谉 诇讗讜 讛转诐 拽讬讬诪讬 讗讬讻讗 诇诪讬诪专 诇注讜诇诐 讛转诐 拽讬讬诪讬 讜讬讚注讬 诪讗谉 诪讝讻讬 讜诪讗谉 诪讞讬讬讘 讜讛讗 拽诪"诇 讚诇讗 讬讗诪专 诇讜 讚专讱 诇砖讜谉 讛专注 诇诪爪讜讗 讞谉 诇驻谞讬讜 讜讬讛讗 讗讜讬讘 诇讞讘讬专讬讜 讻讚讗诪专讬' 诇注讬诇 讜讗讻转讬 讛讗讬 诪讻谞讬住讬谉 讗讜转谉 讗诪讗谉 拽讗讬 讗诇讗 诇讗讜 诇注讚讬诐 讚拽转谞讬 专讬砖讗 诪讜爪讬讗讬谉 讗讜转谉 诇讞讜抓 讜诪砖讬讬专讬谉 讗转 讛讙讚讜诇 砖讘讛谉 讜讻讬 讛讬讻讬 讚讘注讬谞谉 讘讚讬拽讛 讝讛 砖诇讗 讘驻谞讬 讝讛 讻讚讬 砖诇讗 讬诇诪讚讜 诇砖拽专 诪砖讗 诪转谉 谞诪讬 讘注讬 诪讛讜讬 砖诇讗 讘驻谞讬讛谉 讻讚讬 砖诇讗 讬诇诪讚讜 诇砖拽专 讜讗讬爪讟专讬讱 诇讗砖诪讜注讬谞谉 诪讻谞讬住讬谉 讗讜转谉 讚注讚 讛砖转讗 诇讗 砖诪注讬谞谉 诇讛 诇住讛讚讜转讬讬讛讜 讗诇讗 讝讛 砖诇讗 讘驻谞讬 讝讛 讜讛砖转讗 爪专讬讻讬谞谉 诇注讬讜诇讬谞讛讜 诇转专讜讜讬讬讛讜 讻讬 讛讬讻讬 讚诇砖诪注讬谞讛 诇住讛讚讜转讬讬讛讜 讻讚 诪住讛讚讬 讘讛讚讬 讛讚讚讬 诇诪驻住拽讬讛 诇讚讬谞讗 讗驻讜诪讬讬讛讜 讜讚诇讗 讻专' 谞转谉 讚讗诪专 砖讜诪注讬谉 讚讘专讬讜. 讜讚讞讬谞谉 诇讗 诇注讜诇诐 诇讘注诇讬 讚讬谞讬谉 讜专' 谞讞诪讬讗 讛讬讗 讚讗诪专 讘砖注转 诪砖讗 讜诪转谉 诪讜爪讬讗讬谉 讗转 讘注诇讬 讚讬谞讬谉 诇讞讜抓 讜诪讗讬 讚诇讗 驻专讬砖 讘诪转谞讬' 驻专讬砖 讘讘专讬讬转讗 讗讘诇 注讚讬诐 诇讗 爪专讬讱 诇注讬讜诇讬谞讛讜 讚讘讛讛讬讗 住讛讚讜转讗 讚讗住讛讬讚讜 讝讛 砖诇讗 讘驻谞讬 讝讛 住讙讬讗 讻专' 谞转谉. 讜诪拽砖讬谞谉 讜讛讗 转谞讬讗 诪讻谞讬住讬谉 讗转 讛注讚讬诐 讗诇诪讗 讘注讜 诇讗住讛讜讚讬 讘讛讚讬 讛讚讚讬 讜诪住拽讬谞谉 讛讛讬讗 讚诇讗 讻专' 谞转谉 讗讘诇 诪转谞讬' 诇注讜诇诐 讗讬诪讗 诇讱 讻专' 谞转谉. 讜拽讬"诇 讻专' 谞转谉 讜讻专讘讬 谞讞诪讬讗 讚讗讜拽讬诐 诇住转诐 诪转谞讬' 讻讜讜转讬讬讛讜:



讙讜驻讗 讗讬谉 注讚讜转谉 诪爪讟专驻转 讻讜' 讜讗诪专讬谞谉 讘诪讗讬 拽讗 诪讬驻诇讙讬 转谞讗 拽诪讗 讜专讘讬 讬讛讜砖注 讘谉 拽专讞讛 讜诪讛讚专讬谞谉 讗讬讘注讬转 转讬诪讗 讘住讘专讗 讜讗讬讘注讬转 转讬诪讗 讘讚专砖讗 讚拽专讗. 讗讬讘注讬转 转讬诪讗 讘住讘专讗 转谞讗 拽诪讗 讗讝讬诇 讘转专 诪谞讛 讜讻讬讜谉 讚诪住讛讬讚 讛讗讬 讚讗讜讝驻讬讛 诪谞讛 讘讞讚 讘砖讘讗 讜讗讬讚讱 拽讗 诪住讛讬讚 讚讗讜讝驻讬讛 诪谞讛 讘转专讬 讘砖讘讗 讗诪谞讛 讚拽讗 诪住讛讬讚 讛讗讬 诇讗 拽讗 诪住讛讬讚 讛讗讬 讜讗砖转讻讞 讚诇讬讻讗 转专讬 住讛讚讬 讗讞讚 诪谞讛 讜专讘讬 讬讛讜砖注 讘谉 拽专讞讛 讗讝讬诇 讘转专 诇讜讛 讜讻讬讜谉 讚诪住讛讚讬 转专讜讜讬讬讛讜 讚讛讗讬 讙讘专讗 诪讬讞讬讬讘 诪谞讛 诪"诪 注讚讜转谉 注讚讜转. 讜讗讬讘注讬转 转讬' 讘拽专讗 讚讻转讬讘 讙讘讬 砖讘讜注转 讛注讚讜转 讜讛讜讗 注讚 讚转谞讬讗 诪诪砖诪注 砖谞讗诪专 讻讜' 讗诇诪讗 讛讗讬 讜讛讜讗 注讚 讚讻转讬讘 讙讘讬 砖讘讜注转 讛注讚讜转 讘砖谞讬诐 讛讻转讜讘 诪讚讘专 讜讗驻拽讬讛 专讞诪谞讗 讘诇砖讜谉 注讚 讚诪砖诪注 讞讚 诇诪讬诪专 讚注讚 讚讞讝讜 转专讜讬讬讛讜 讻讞讚 诇讗 诪讬讞讬讬讘 诪砖讜诐 砖讘讜注转 讛注讚讜转 讚讛讗 诇讗讜 注讚讜转 讛讬讗 讜专讘讬 讬讛讜砖注 讘谉 拽专讞讛 讛讗 专讘讬 专讞诪谞讗 讗讜 专讗讛 讗讜 讬讚注 诪讻诇 诪拽讜诐:



讜讗诪专讬谞谉 讜转谞讗 拽诪讗 讚专讘讬 谞转谉 讜专讘讬 谞转谉 讘诪讗讬 拽讗 诪讬驻诇讙讬 讜诪讛讚专讬' 讜讗讬讘注讬转 转讬诪讗 讘住讘专讗 讜讗讬讘注讬转 转讬诪讗 讘拽专讗. 讗讬讘注讬转 转讬诪讗 讘住讘专讗 转"拽 住讘专 注讚 讗讞讚 讻讬 讗转讬 诇砖讘讜注讛 讗转讬 诇诪谞讬谞讗 诇讗 讗转讬 讜讻讬讜谉 讚讗住讛讬讚讜 转专讜讜讬讬讛讜 讝讛 砖诇讗 讘驻谞讬 讝讛 讗砖转讻讞 讚讻诇 讞讚 讜讞讚 讻讬 讗住讛讬讚 诇讞讜讚讬讛 诇讗讜 诇讞讬讜讘讬讛 诪诪讜谞讗 拽讗转讬 讜诪砖讜诐 讛讻讬 诇讗 诪爪讟专驻讬 诇讞讬讜讘讬讛 诪诪讜谞讗 讜专讘讬 谞转谉 讗诪专 诇讱 讗讬谉 讜讚讗讬 注讚 讗讞讚 诇讗 诪讬讞讬讬讘 诇讬讛 诇讘注诇 讚讬谉 诪诪讜谞讗 讻诇诇 诪讬讛讜 讛"诪 讛讬讻讗 讚诇讬讻讗 讗讞专讬谞讗 讚诪爪讟专祝 讘讛讚讬讛 讗讘诇 讗讬讻讗 讗讞专讬谞讗 讚诪爪讟专祝 讘讛讚讬讛 诪爪讟专驻讬 讜诪讞讬讬讘讬 诇讬讛 诪诪讜谞讗 讚讗讟讜 讛讬讻讗 讚讗转讜 转专讜讜讬讬讛讜 讘讛讚讬 讛讚讚讬 讘讞讚 驻讜诪讗 拽讗 诪住讛讚讬 讗诇讗 讗注"讙 讚诪住讛讬讚 讛讗讬 讜讛讚专 诪住讛讬讚 讛讗讬 诪爪讟专驻讬 诇讛讜 讛讻讗 谞诪讬 讻讬 诇讗 讗转讜 讘讛讚讬 讛讚讚讬 诇爪专驻讬谞讛讜 诪专. 讜讗讬讘注讬转 转讬诪讗 讘拽专讗 讚讻转讬讘 讗诐 诇讗 讬讙讬讚 讜讚讻讜诇讬 注诇诪讗 讗讬转 诇讛讜 讚专讘谞谉 讚驻诇讬讙讬 注诇讬讛 讚专讘讬 讬讛讜砖注 讘谉 拽专讞讛 讚讘注讜 注讚 讚讞讝讜 转专讜讬讬讛讜 讻讞讚 讜转谞讗 拽诪讗 讜专讘讬 谞转谉 讘讛拽砖 讛讙讚讛 诇专讗讬讛 拽讗 诪讬驻诇讙讬 转"拽 住讘专 诪拽砖讬谞谉 讚讛讗 转专讜讜讬讬讛讜 讻转讬讘讬 讘讞讚 拽专讗 讗讜 专讗讛 讗诐 诇讗 讬讙讬讚 讜讻讬 讛讬讻讬 讚讘注讬谞谉 专讗讬讛 讻讗讞转 讻讚讗诪专谉 讛讻讬 谞诪讬 讘注讬谞谉 讛讙讚讛 讻讗讞转 讜专讘讬 谞转谉 住讘专 诇讗 诪拽砖讬谞谉 讛讙讚讛 诇专讗讬讛:





诪讛专砖"讗 - 讞讬讚讜砖讬 讛诇讻讜转

讘讚"讛 讜讗诐 讻诪讜住专 讻讜' 讗转 讘谞讬讜 讛住"讚 讜讗讞"讻 诪"讛 诪砖讜诐 讚诪讞讝讬 讻砖讬拽专讗 讻讜' 注讻"诇 诇讻讗讜专讛 驻讬专讜砖 讚讘专讬讛诐 诇专"诇 讚讜讜讚讗讬 住"诇 谞诪讬 讚讞讬讬砖讬谞谉 诪砖讜诐 诇讗 转诇讱 专讻讬诇 讻讚拽转谞讬 讘诪转谞讬' 讜诪谞讬讬谉 诇讻砖讬爪讗 讻讜' 讜诪砖"讛 讻转讘讜 讚诪砖讜诐 诇讗 转诇讱 专讻讬诇 讗讬谉 讻讗谉 讜讚讜讞拽 讛讜讗 讚讜讚讗讬 讬砖 讻讗谉 诇讗 转诇讱 专讻讬诇 讗诇讗 讚专"诇 诇讗 讞砖 讛讻讗 诪砖讜诐 讟注诪讗 讚诪讞讝讬 讻砖讬拽专讗 讜注"讻 谞专讗讛 讚讞住专 诪讚讘专讬讛诐 驻讬住拽讗 砖诇 讙诪专讗 讘讚讘专讬 专"讗 讛诇讻讱 讻转讘讬 讻讜' 诪砖讜诐 讚诪讞讝讬 讻砖讬拽专讗 讜诪砖讜诐 诇讗 讻讜' 注讻"诇 讻爪"诇 专"诇 讛诇讻讱 讻转讘讬 讛讻讬 讻讜' 诇专讘讬 讗诇注讝专 讚讛砖转讗 讘讬谉 诪砖讜诐 讚诪讞讝讬 讻砖讬拽专讗 讜讘讬谉 诪砖讜诐 讗讬谉 讻讗谉 讜拽专讜讘 诇讝讛 诇砖讜谉 谞"讬 注"砖 讜拽"诇:





讞讻诪转 砖诇诪讛

讙诪' 砖诐 讜讗诪专谞讗 诇讬讛 诇专讘谞讗 讗砖讬 谞诪讞拽. 谞"讘 诇驻专砖"讬 诇"讙 讜讻谉 讘住"讗 讗讬谞讜 讜讻谉 讘专讬"祝 讜讛专讗"砖 讗讬谞讜 讜讻谉 讘驻"讘 讚讻转讜讘讜转:


砖诐 讛专讬 砖讛讬讛 诪爪讟注专 注诇 诪注讜转 砖讛谞讬讞 诇讜 讻讜' 讻爪"诇:


砖诐 驻讬住拽讗 讙诪专讜 讗转 讛讚讘专 诪讻谞讬住讬谉 讗讜转讜 讜讻讜' 谞诪讞拽:


砖诐 讗讘"讗 住讘专讗 讗讘"讗 拽专讗 讻爪"诇:


专砖"讬 讘讚"讛 讜讗诪专 诇谉 专讘谞讗 讗砖讬 讻讜' 讻讚讗诪专讬' 讛转诐. 谞"讘 讘讛砖讜讻专 讗转 讛驻讜注诇讬诐:


讘讚"讛 讜讛讜讗 注讚 讻讜' 讜诇讗 讛注讬讚 驻讟讜专 讻爪"诇 讜讛住"讚 讜讗讞"讻 爪专讬讱 诇讛转讞讬诇 讛讚讘讜专 讜转谞讬讗 诪诪砖诪注 砖谞讗诪专 讻讜' 注讚 讗讞讚 诪砖诪注 讻爪"诇 讜讛住"讚:





专砖"砖

讙诪专讗 讘砖讚讛 讚讘专讬讜 拽讬讬诪讬谉. 讜讛讗 讚诇"讗 讚砖诇讗 诇讛砖讘讬注 讗"注 讗诪专 讻谉. 注讬' 讘谞"讬. 讜诇砖讟转 讛专砖讘"诐 讘讘"讘 (拽诪讟) 讚"讛 转"砖 讚讛讬讻讗 讚讛诪注讜转 讘注讬谉 讜讗诪专 砖诇 驻诇讜谞讬 讛诐 诇"讗 讚砖诇讗 诇讛砖讘讬注 讗"注 讗诪专 讻谉 讗"砖 讘驻砖讬讟讜转. 讗讱 讛转讜住' 砖诐 谞专讗讛 砖讞讜诇拽讬谉 注诇讬讜. 讜讛谞"讬 砖诐 谞专讗讛 讚讗讬转 诇讬讛 讚讛专砖讘"诐 讜讻讗谉 谞讚讞拽 诇讬讬砖讘. 讜注讬' 砖"讱 住讬' 驻"讗 住拽诇"讛:



砖诐 讗讬诇讬诪讗 诇讘注"讚 讛转诐 拽讬讬诪讬. 注驻讬专砖"讬. 讚讛讗 讚拽转谞讬 讜诪讜爪讬讗讬谉 讗讻讛"讗 诇讞讜抓 注"讻 讞讜抓 诪讘注"讚 讻诪砖"讻 讛转讜讬"讟. 讗讘诇 讗讬 拽讗讬 注诇 讛注讚讬诐 讗"砖 讚讛讗 讻讬讜谉 砖讞拽专讜 讗转 讛专讗砖讜谉 注"讻 讛讜爪讬讗讜讛讜 砖诇讗 讬讛讗 讘注转 砖讬讞拽专讜 讗转 讛讘' 讜诪住转诪讗 讛讜爪讬讗讜 讙诐 讗讜转讜 讗讞专讬 讞拽讬专转讜:



砖诐 讚转谞讬讗 专谞"讗 讻讜' 讙诪专讜 讗讛"讚 讻讜'. 讝讛讜 住讬讜诪讗 讚讘专讬讬转讗 讘讚专"谞 讜注讬' 讘专讬"祝 讜专讗"砖 讜讘讞谞诐 诪讞拽 讛专砖"诇:



专砖"讬 讚"讛 讛讬讬谞讜 讚专"诇. 讚讗诪专 讞讝拽讛 讗讬谉 讘"讚 讻讜'. 讗讜诇讬 爪"诇 讚讗诪专讬谞谉 讞讝拽讛 讻讜':



专砖"讬 讚"讛 讻诪注专讬诐. 砖诇讗 讬讟诇讜诐 讘讞讬讬讜 讻讜'. 讻爪"诇:



专砖"讬 讚"讛 讜讛讜讗 注讚. 讚讗讬诇讜 讛砖讘讬注 注"讗 讜诇讗 讛注讬讚讜 讻讜'. 讻谉 讛讜讗 拽专讬讗转讜 讻讗砖专 谞拽讚转讬讜 讜讚诇讗 讻讛讙讛转 专砖"诇:





讛讙讛讜转 讬注讘"抓

讙诪' 讜谞讜砖讗讬谉 讜谞讜转谞讬谉 讘讚讘专 (讙诪专讜 讗转 讛讚讘专 诪讻谞讬住讬谉 讗讜转谉 讻讜') 谞讚驻住 讘讙诇讬讜谉 专砖状诇 诪状讝. 谞状讘 诇状讬 诪讛 专讗讛 专砖状诇 注诇 讻讻讛 讜讛讙专住讗 讬砖专讛 [讜住讬讜诐 讛讘专讬讬转讗 讻诪"砖 讘诪转谞讬壮 讛讙讚讜诇 砖讘讚讬讬谞讬谉 讻讜' 讜讝讛 专诪讝 讛砖状住 讘诪诇转 讻讜' 讜注讬' 讘专讬状祝 讜专讗"砖]:





讘谉 讬讛讜讬讚注

讜职讗指诪职专讜旨: 讚旨执讘职专值讬 讞植诇讜止诪讜止转 诇止讗 诪址注植诇执讬谉 讜职诇止讗 诪讜止专执讬讚执讬谉. 拽砖讗 诇诪讛 拽讗诪专 讛讻讬 讜讛讗 讞讝讬谞谉 讘注诇诪讗 讚住讜诪讻讬谉 注诇 讛讞诇讜诐 讜讞砖讬谉 讗诇讬讜? 讜诪讛 讙诐 讛讻讗 讚讗讬讻讗 专讙诇讬诐 诇讚讘专 砖讛讞诇讜诐 讗诪转 讚讛讗 诪爪讗 讻讗砖专 讛讙讬讚 诇讜 讘注诇 讛讞诇讜诐!
讜谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (讘专讻讜转 谞讛.) 讗讬谉 讞诇讜诐 讘诇讗 讚讘专讬诐 讘讟诇讬诐 讜诇讻谉 讛专讜讗讛 砖谞讬讚讜讛讜 讘讞诇讜诐 讜注砖讜 诇讜 讛转专讛 讘讞诇讜诐 爪专讬讱 砖讬转讬专讜 诇讜 注砖专讛 讘谞讬 讗讚诐 讘讛拽讬抓 讚砖诪讗 讛谞讚讜讬 砖专讗讛 讘讞诇讜诐 讗诪转 讜讛讛转专讛 砖拽专 讜讛谞讛 讻讗谉 住讘讬专讗 诇讬讛 讘诪拽讜诐 驻诇讜谞讬 讻讱 讜讻讱 讜讘诪拽讜诐 驻诇讜谞讬 讻讱 讜讻讱 讜谞诪爪讗讜 讗诇讜 讗诪转 讜诇讛讻讬 讘注诇 讻专讞讜 砖讚讬谞谉 讛讗诪转 注诇 讬讚讬注转 讛住讱 讜讛诪拽讜诐 讜讛砖拽专 注诇 诪讛 砖讗诪专 诪注砖专 讛谉 讚谞讬诪讗 讚讘专 讝讛 讛讬讛 讛讚讘专讬诐 讘讟诇讬诐 砖诇 讛讞诇讜诐 讜讬砖讗专 讛诪诪讜谉 讘讞讝拽转 讞讜诇讬谉.
讜注讜讚 谞专讗讛 诇讬 讘住"讚 讚讗讬转讗 讘转谞讞讜诪讗 讘专讗砖讬转 (诪讚专砖 转谞讞讜诪讗 讘专讗砖讬转 讬讙) 诪注砖讛 讘转诇诪讬讚 讗讞讚 诪转诇诪讬讚讬 专讘讬 注拽讬讘讛 砖谞讗诪专 诇讜 讘讞诇讜诐 '讘讗讚专 讗转讛 诪转 讜谞讬住谉 讗讬谞讱 专讜讗讛 讜诪讛 砖讝专注转 诇讗 转拽爪讜专' 讜讛讬讛 诪爪专 注诇 讛讞诇讜诐 讜住驻专讜 诇专讘讬 注拽讬讘讛 讜讗诪专 诇讜 讘讛讚讜专讛 砖诇 转讜专讛 讗转讛 诪转 讜谞讬住谉 讗讬谞讱 专讜讗讛 讚讗讬谉 讗转讛 讘讗 诇讬讚讬 砖讜诐 谞住讬讜谉 讜诪讛 砖讝专注转 讗讬谉 讗转讛 拽讜爪专 专爪讜谞讜 诇讜诪专 讘谞讬讱 讗讬谉 讗转讛 拽讜讘专 注讬讬谉 砖诐.
谞诪爪讗 转专讗讛 讞诇讜诐 驻砖讜讟讜 专注 讜讛讜讗 讘讗诪转 讟讜讘 讚讗讬谞讜 讻驻讬 驻砖讜讟讜 讜诇讻谉 讬砖 诇驻专砖 讻讗谉 诪讛 砖讗诪专 诇讜 '砖讈侄诇 诪址注植砖讉值专 砖讈值谞执讬 讛值谉' 讻诇讜诪专 讗讘讬讱 讛专讜讬讞 讗讜转诐 讘讝讻讜转 诪爪讜转 讛驻专砖转 诪注砖专 讜讬讚讜注 讗讞讚 诪注砖专讛 讞讬讜讘 讜讞讜诪砖 诪爪讜讛 诪谉 讛诪讜讘讞专 讜讛讟讜讘讛 讘注讜诇诐 讛讝讛 讬拽讘诇 讘讝讻讜转 诪爪讜转 讛讬转专讜谉 讗讘诇 砖诇 讛讞讬讜讘 砖诪讜专 诇注讜诇诐 讛讘讗 讜讬讚讜注 讚转讞讬诇讛 讬驻专讬砖 讗讞讚 诪注砖专讛 讜讗讞专 讻讱 讬讞讝讜专 讜讬转谉 注讜讚 诪注砖专 讻讚讬 砖讬讛讬讛 住讱 讛讻诇 讞讜诪砖 讜讻诪讜 砖讗诪专讜 专讘讜转讬谞讜 讝"诇 注诇 驻住讜拽 注址砖值旨讉专 讗植注址砖职旨讉专侄谞旨讜旨 诇指讱职 (讘专讗砖讬转 讻讞, 讻讘) 讜诇讻谉 讗诪专 诇讜 讘注诇 讛讞诇讜诐 诪注讜转 讗诇讜 砖诇 诪注砖专 砖谞讬 讛诐 专爪讜谞讜 诇讜诪专 讛专讜讬讞诐 讘讝讻讜转 诪注砖专 讛砖谞讬 砖讛讜讗 诇讛砖诇讬诐 讛讞讜诪砖 砖讗讬谉 讝讛 讞讬讜讘 诇讻讱 拽讘诇 讟讜讘讛 讘讝讻讜转讜 讘注讜诇诐 讛讝讛 讜讛讙讬讚 诇讜 讝讗转 讘注诇 讛讞诇讜诪讜转 讻讚讬 诇讝专讝讜 砖讙诐 讛讜讗 讬转谞讛讙 讘讻讱.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讜讗诪专讜 讚讘专讬 讞诇讜诪讜转. 注讬' 转砖讜讘转 转砖讘"抓 讞"讘 住讬' 拽讻讞:


砖诐 讻讬 讗转讬 诇砖讘讜注讛 讗转讬. 注' 讟讜专讬 讗讘谉 驻"讘 讚专"讛 讻讙 注"讘 讚"讛 讜诪讻谞讬住讬':





注专讜讱 诇谞专

讘讙诪专讗 讗"讘 诇砖诇讜诪讬 讗讬讛讜 诪谞转讗 讘讛讚讬讬讛讜: 讬"诇 讘讬谉 诇讗讜拽讬诪转讗 拽诪讬讬转讗 讘讬谉 诇讗讜拽讬诪转讗 诪爪讬注转讗 诇讗 诪驻专砖 诪讗讬 讗讬讻讗 讘讬谉 专' 讬讜讞谞谉 诇专讘讬 讗诇讬注讝专 注讚 诇讗讜拽讬诪转讗 讘转专讬讬转讗. 讜讬"诇:



讜讗讬讚讱 讗诪谞讛 转专讜讜讬讬讛讜 拽诪住讛讚讬: 讬砖 诇讛住转驻拽 讗讬 讞讬讬讘 砖讘讜注讛 注诇 诪谞讛 讛砖谞讬 诪砖讜诐 注讚讜转 注讚 讗' 讚讛讗 讜讚讗讬 讙诐 诇专' 讬讛讜砖注 讘谉 拽专讞讛 转专讜讜讬讬讛讜 诇讗讜 讗讞讚 诪谞讛 拽诪住讛讚讬 讜讻讚讗诪专讬谞谉 讘驻讬专讜砖 诇拽诪谉 (讚祝 诇"讗 注"讗) 讗讬诪专 讚砖诪注转 诇讬讛 诇专讬讘"拽 讛讬讻讬 讚诇讗 诪讻讞砖讬 讗讛讚讚讬 注"砖 讘驻讬' 专砖"讬 讜讗讬 谞讗诪专 讚讘讗诪转 讞讬讬讘 砖讘讜注讛 讗"讻 讻砖谞砖讘注 诇讛讻讞讬砖 讛注讚 讗讬谉 注诇 诪谞讛 讗讞专转 讗诇讗 注讚 讗讞讚 讜讬砖讘注 讜诇讗 讬砖诇诐:



讝讛 讘谞讛 讗讘 讻诇 诪拽讜诐 砖谞讗诪专 注讚: 讘诪讻讜转 (讚祝 讜' 注"讘) 讗诪专讬谞谉 诪谞讬讬谉 诇注讚讜转 诪讬讜讞讚转 砖讛讬讗 驻住讜诇讛 讻讜' 讗诇讗 诪讗讬 讗讞讚 讗讞讚 讗讞讚 注讬讬谉 砖诐. 讗"讻 诪谞"诇 讛讻讗 诇诪讬诇祝 诪讛讗讬 讗' 讘谞讬谉 讗讘 讚诇诪讗 讗转讬 诇驻住讜诇 讗' 讗' 讻诪讜 讛转诐 讜讗"诇 讚诇讛讻讬 诇讗 诪爪专讻讬谞谉 讚诪讛转诐 谞驻拽讗 讚讛讗 拽专讗 讚讛转诐 讘讚讬谞讬 谞驻砖讜转 讗讬讬专讬 讻讚讗诪专 专讘 谞讞诪谉 砖诐 注讚讜转 诪讬讜讞讚转 讻砖专 讘讚"诪 讜讚诇诪讗 讗转讬 拽专讗 讚讛讻讗 诇讚"诪. 讜讬"诇 讚讘砖诇诪讗 讛砖转讗 讚讗诪专讬谞谉 讚注讚 驻专讜砖讜 讙"讻 砖谞讬诐 砖驻讬专 砖讬讬讱 诇讚专讜砖 诪注讚 讗讞讚 砖谞讬诐 砖专讗讜 讗讞讚 讗讞讚 讗讘诇 讗讬 诇讗 讛讜讬 讚专砖讬谞谉 讚注讚 驻讬专讜砖讜 砖谞讬诐 诇讗 讛讜讬 砖讬讬讱 诇诪讬讚专砖 讻谉 讜诇讻谉 砖驻讬专 讚专砖讬谞谉 讛讻讗 诇讘谞讬谉 讗讘:



注讚 讚讞讝讜 转专讜讜讬讬讛讜 诇讞讚: 讬"诇 诇诪讛 诇讗 讚专砖讬谞谉 讛讻讗 讚讜拽讗 砖讬专讗讜 讛注讚讬诐 讗转 讛诪注砖讛 讻讗讞转 讜诇讗 砖讬专讗讜 讝讛 讗转 讝讛 讜砖诐 (讘诪讻讜转 讚祝 讜') 讚专砖讬谞谉 诪注讚 讗讞讚 砖讗驻讬诇讜 讛注讚讬诐 爪专讬讻讬诐 砖讬专讗讜 讝讛 讗转 讝讛. 讜讬"诇 讻讬讜谉 讚拽专讗 讚讛讻讗 讘砖讘讜注讜转 讛注讚讜转 讻转讬讘 讚诇讗 讛讜讬 专拽 讙讘讬 转讘讬注转 诪诪讜谉 讻讚讗诪专讬谞谉 讘砖讘讜注讜转 讗"讻 讗讻转讬 诇讬转 诇谉 拽专讗 砖讬专讗讜 讛注讚讬诐 讗转 讛诪注砖讛 讻讗' 讜讗讜拽诪讬谞谉 拽专讗 诇讛讻讬 讗讘诇 讛转诐 讚拽专讗 讚诇讗 讬诪讜转 讙讘讬 讚"谞 讻转讬讘 讜讗"讻 诇讗 诪爪专讻讬谞谉 砖讬专讗讜 讛注讚讬诐 讗转 讛诪注砖讛 讻讗' 讚诪讻砖"讻 讛讜讗 诪讚"诪 讜诇讻谉 讗讜拽诪讬谞谉 拽专讗 诇注讚讜转 诪讬讜讞讚转. 讗讻谉 诇驻"讝 讬拽砖讛 诇专讬讘"拽 讚住讘专 讛讻讗 讗讜 专讗讛 讗讜 讬讚注 诪"诪 讗"讻 诇讬转 诇谉 拽专讗 讘讚"诪 讜讚诇诪讗 拽专讗 讙讘讬 讚谞"驻 讗转讬讗 注诇 讝讛 讜诇讗 注诇 注讚讜转 诪讬讜讞讚转. 讜讗"诇 讚诇专讬讘"拽 讘讗诪转 讚专砖 讻谉 讜讛讘专讬讬转讗 讚讚专砖讛 砖诐 注讚讜转 诪讬讜讞讚转 讗转讬讗 讻专讘谞谉 讚讗"讻 讬拽砖讛 专讘 讗讚专讘 讚讚专砖 讛转诐 注讚讜转 诪讬讜讞讚转 讜诇拽诪谉 讘砖诪注转讬谉 住讘专 讚讛诇讻讛 讻专讬讘"拽. 讜讬"诇 讻讬讜谉 讚诇拽诪谉 驻诇讬讙讬 讗诪讜专讗讬 讗诇讬讘讬讛 讚专讘 讗"讻 讬"诇 讚诪专 讝讜讟专讗 讘"讟 砖诐 讘诪讻讜转 住讘专 讻诪"讚 诇拽诪谉 讚专讘 住讜讘专 讻专讘谞谉:



讘转讜住驻转 讚"讛 讚诇诪讗 专讘谞谉. 讻讚讗诪专 诇注讬诇 讛讜讚讛 讘驻谞讬 砖谞讬诐: 诇讻讗讜专讛 拽砖讛 诪讗讬 专讗讬讛 讚讛讗 讗驻讬诇讜 讛讜讚讛 讘驻谞讬 讙' 讜诇讗 讻谞驻讬谞讛讜 讗讬讛讜 讗诪专讬谞谉 诇注讬诇 讚诇讻"注 诇讗 讻转讘讬谞谉 讚诇讗 讻讘"讚 讞砖讬讘讬 讗诇讗 讻注讚讬诐 讻"砖 讛讬讻讬 讚诇讗 讬砖讘讜 讻诇诇 诇砖诐 讘"讚 讛转诐 讚诇讗 讞砖讬讘讬 讻讘"讚 讗讘诇 讛讬讻讬 砖讛讜讚讛 讘驻谞讬 讘' 讜拽讘诇诐 注诇讬讜 诇讘"讚 讗讬诪讗 讛"谞 讚诇砖诪讜讗诇 讻讜转讘讬谉 讚讛讗 诇讻诇 诪讬诇讬 讚讬谞讬讛诐 讚讬谉 讜讬"诇 注驻诪"砖 讛转讜住' 诇注讬诇 (讚"讛 注"讗) 讚"讛 讚谉 讗驻讬诇讜 讬讞讬讚讬 讚讛讗 讚砖诪讜讗诇 讗讬讬专讬 砖讚谞讬谉 讘注"讻 讚讗讬 讘讚拽讘讬诇 注诇讬讬讛讜 讗诪讗讬 讛讜讬 讘"讚 讞爪讜祝 注"砖. 讜讻讬讜谉 砖讻谉 砖驻讬专 讛讜讻讬讞讜 讛转讜住' 讚注"讻 诇注谞讬谉 讛讜讚讗讛 诇讬讻讗 讛诇讻讛 讻诪讜转讜 讚讗诇"讻 诇诪讛 讗讬谉 讻讜转讘讬谉 讘讚诇讗 拽谞讜 讻讬讜谉 讚讙诐 讘讚诇讗 拽讘讬诇 谞讞砖讘讜 讻讘"讚 讗诇讗 讚诇驻"讝 讬拽砖讛 讗讻转讬 诇诪讛 讗诪专讬谞谉 诇注讬诇 讚讗驻讬诇讜 讘讙' 讗讬谉 讻讜转讘讬谉 讘讚诇讗 拽讘讬诇 讛讗 讙' 讜讚讗讬 诇讻"注 讚谞讬谉 讗驻讬诇讜 讘注"讻 讗诇讗 注"讻 讚爪专讬讱 诇讞诇拽 讚讝讛 砖讬讬讱 讚讜拽讗 诇注谞讬谉 讛讬讻讬 砖驻住拽 讛讚讬谉 砖讘讗 诇驻谞讬讛诐 讗讘诇 讛讬讻讬 砖讛讻诇 转诇讜讬 讘讛讜讚讗转讜 讬讻讜诇 诇讜诪专 诇讗 讛讜讚讬转讬 诇驻谞讬讻诐 讗诇讗 诇砖诐 注讚讬诐 讜诇讗 诇砖诐 讘"讚 讜讻诪讜 砖讘讬讗专 专砖"讬 讘讚"讛 讻谞讬驻讬 讜讬转讘讬 讜讗"讻 讙诐 讚注转 讛转讜住' 爪"注 诇驻注谞"讚 讚诇讗 讛讜讻讬讞讜 诪讬讚讬 诪讛讗 讚诇注讬诇 讚讛讜讚讛 讘驻谞讬 砖谞讬诐:



讚"讛 讻诇 砖讗讬谉 讘讬讚讜 诇讬讻讗 诇诪讬诪专: 驻讬' 诇讚讘专讬讛诐 讚讘注讚讜转讜 诪注讬讚 讘' 讚讘专讬诐 讛讗' 诇讛讜爪讬讗 讛诪诪讜谉 诪讬讚讬 讛讬讜专砖讬诐 讜讛讗' 诇讛讻谞讬住谉 讘专砖讜转 驻诇讜谞讬 砖诪注讬讚讬谉 注诇讬讜 讜注"讝 讛拽砖讜 讛转讜住' 讚诇讬讛诪谞讜 诇讛讜爪讬讗讜 诪专砖讜转 讬讜专砖讬诐 讘诪讙讜 讚讗讬 讘注讬 砖转讬拽 讜诇讗 讘讗 诇讬讚讬讛诐 讻诇诇 讜注"讝 转讬专爪讜 讚讗注"讙 讚诇讛讜爪讬讗 诪专砖讜转诐 讗讬讻讗 诪讙讜 讗讘诇 诇讛讻谞讬住讜 诇专砖讜转 驻诇讜谞讬 诇讗 砖讬讬讱 诪讙讜:



讘讚"讛 讜讗诐 讻诪讜住专. 讗讬谉 砖讬讬讱 讻讗谉: 驻讬' 讻讬讜谉 讚诇讗 讛讬讛 砖诐 讗讚诐 谞讻专讬 讜专拽 诇讘谞讬讜 讗讜诪专 讻谉 讜讗祝 讚讙诐 讘讘谞讬讜 砖讬讬讱 砖诇讗 诇讛砖讘讬注 讗转 注爪诪讜 讘驻谞讬讛诐 讻讚讗诪专讬谞谉 讘住讬驻讗 讚讗诐 讻诪注专讬诐 诇讗 讗诪专 讻诇讜诐 讛专讬 驻讬专砖 专砖"讬 砖讛讜讗 诪转讬专讗 砖诇讗 讬专讘讜 讬爪讬讗讜转讬讜 讗讜 砖讬拽讞讜 讘讞讬讬讜 讜讝讛 诇讗 砖讬讬讱 讘诪讜住专 讚诪住转诪讗 讗讝 讛讜讗 砖讻讬讘 诪专注 谞讜讟讛 诇诪讜转 讜讗讬谞讜 诪转讬专讗 讗讝 诪讝讛. 讗讘诇 诇讬讻讗 诇驻专砖 讻讜讜谞转 讛转讜住' 讚诇讻讱 讗讬谉 砖讬讬讱 讻讗谉 砖诇讗 诇讛砖讘讬注 讻讬讜谉 讚砖讻讬讘 诪专注 讛讬讛 讜讗诪专 讻诪讜住专 讚讛讗 诇注讬诇 讗诪专讬谞谉 讻讬 拽讗 砖讻讬讘 讗诪专 驻诇谞讬讗 讜驻诇谞讬讗 诪住拽讬 讘讬 讝讜讝讬 讚讛讜讬 讜讚讗讬 讙"讻 讻诪讜住专 讻讬讜谉 讚讘砖注转 诪讬转讛 讗诪专 讻谉 讜讗注驻"讻 驻讟专 专"讞 诇讬讜专砖讬诐 诪讛讗讬 讟注诪讗 讚讗讚诐 注砖讜讬 砖诇讗 诇讛砖讘讬注 讘谞讬讜 讜讗诐 诇讗 谞讞诇拽 讻讬讜谉 砖诇讗 驻讬专砖 砖诐 讻诪讛 讞讬讬讘 诇讛诐 诇讗 诪拽专讬 讻诪讜住专:



讘讚"讛 诪砖讜诐 讚诪讞讝讬 讻砖讬拽专讗. 讜诪砖讜诐 诇讗 转诇讱 专讻讬诇 讗讬谉 讻讗谉: 注讬讬谉 讘诪讛专砖"讗 砖讛讙讬讛 讚讘专讬 讛转讜住' 讜讚讘专讬讜 讚讞讜拽讬诐 诇驻注谞"讚 讗讻谉 谞专讗讛 讻讜谞转 讛转讜住' 注驻诪"砖 讛专"谉 讘砖诐 讛讬专讜砖诇诪讬 讜讝讛 诇砖讜谞讜 讜讗"转 讜讛讬讗讱 讗诪专讜 讚专"诇 诇讬转 诇讬讛 诇讗 转诇讱 专讻讬诇 讜讛讗 诪转谞讬转谉 讛讬讗 讜讗"讗 诇讬讛 诇讗驻诇讜讙讬 注诇讛. 讜讬"诇 砖诇讗 讗诪专讜 讘诪砖谞转谞讜 讗诇讗 砖诇讗 讬讞讝讬拽 讛讚讬谉 讟讜讘讛 诇注爪诪讜 讘驻谞讬 讛讘注诇 讚讬谉 砖讝讛讜 讜讚讗讬 注谞讬谉 专讻讬诇讜转 讗讘诇 讻讗谉 砖讻讜转讘讬谉 讗转 讛讚讬谉 诇驻讬 转讜诪诐 讗驻砖专 砖讗讬谉 讘讝讛 诪砖讜诐 诇讗 转诇讱 专讻讬诇 讚讞砖砖讗 讚诪讞讝讬 讻砖讬拽专讗 注讚讬驻讗 诇讬讛 讜讻谉 讗诪专讜 讘讬专讜砖诇诪讬 注讻"诇. 讛专讬 讚讻转讘 讙"讻 诪诪砖 讻诇砖讜谉 讛转讜住' 砖讗讬谉 讘讝讛 诪砖讜诐 诇讗 转诇讱 专讻讬诇 讜讝讛讜 讙"讻 讻讜讜谞转 讛转讜住' 专拽 砖拽讬爪专讜:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

讙诪'. 转谞讜 专讘谞谉 讗诪专 诇讛谉 讗讞讚 讗谞讬 专讗讬转讬 讗讘讬讻诐 砖讛讟诪讬谉 诪注讜转 讘砖讬讚讛 转讬讘讛 讜诪讙讚诇, 讜讗诪专 砖诇 驻诇讜谞讬 讛谉, 砖诇 诪注砖专 砖谞讬 讛谉, 讘讘讬转 诇讗 讗诪专 讻诇讜诐, 讘砖讚讛 讚讘专讬讜 拽讬讬诪讬谉, 讻诇诇讜 砖诇 讚讘专 讻诇 砖讘讬讚讜 诇讬讟诇谉 讚讘专讬讜 拽讬讬诪讬谉, 讗讬谉 讘讬讚讜 诇讬讟诇谉 诇讗 讗诪专 讻诇讜诐.
注讬讬谉 讘讞讬讚讜砖讬 讛专"谉 (讚"讛 讘讘讬转 诇讗 讗诪专 讻诇讜诐) 砖讻转讘 讜讝"诇 讬砖 诇驻专砖 讜诇讜诪专 讚诪讬诇转讗 驻住讬拽转讗 拽转谞讬 讘讬谉 砖讗诪专 住转诐 讘讬谉 砖讗诪专 讻诪讜住专 讘讘讬转 诇讗 讗诪专 讻诇讜诐, 讜讗祝 注诇 讙讘 讚注讚 讗讞讚 谞讗诪谉 讘讗讬住讜专讬谉 讜讛讬讛 讘讚讬谉 砖讬讛讬讛 谞讗诪谉 诇注谞讬谉 诪注砖专 砖谞讬 讗驻砖专 砖注讚讜转 讝讛 砖诇 诪注砖专 砖谞讬 讚讬谉 诪诪讜谉 讬砖 讘讜 砖讛诪注砖专 砖谞讬 诪诪讜谉 讙讘讜讛 讛讜讗 讜讛讜讗 讘讗 诇讛讜爪讬讗 讛诪诪讜谉 诪讞讝拽转讜 讜讚讘专 砖讘诪诪讜谉 讗讬谞讜 驻讞讜转 诪砖谞讬诐 讜讗注驻"讬 砖讬砖 讗讬住讜专 讘讚讘专, 讜讻谉 讚注转 专讘讬谞讜 转诐 讝"诇 注讻"诇. 讗诪谞诐 诇驻讬"讝 爪"注 讗诪讗讬 谞讗诪谉 讘砖讚讛 讚谞讬讘注讬 讘' 注讚讬诐 讻讬讜谉 讚讛讜讬 讚讘专 砖讘诪诪讜谉. 讜注讜讚 讚讘讗诪专讜 砖诇 驻诇讜谞讬 讛诐 讛讜讬 讚讘专 砖讘诪诪讜谉 讜爪"注 讚讗诪讗讬 谞讗诪谉 讻砖讛讜讗 讘讬讚讜. 讜注讬讬谉 讘讙讬讟讬谉 (讚祝 讘:) 讚注讚 讗讞讚 谞讗诪谉 讘讗讬住讜专讬谉, 讜驻专砖"讬 (讚"讛 注讚 讗讞讚 谞讗诪谉 讘讗讬住讜专讬谉) 讜讝"诇 砖讛专讬 讛讗诪讬谞讛 转讜专讛 讻诇 讗讞讚 讜讗讞讚 诪讬砖专讗诇 注诇 讛驻专砖转 转专讜诪讛 讜注诇 讛砖讞讬讟讛 讜注诇 谞讬拽讜专 讛讙讬讚 讜讛讞诇讘 注讻"诇. 讜讘转讜住' (砖诐 讚"讛 注讚 讗讞讚) 讻转讘讜 讜讝"诇 讚诇讗 讛讬讛 诇讜 诇讛讝讻讬专 讛驻专砖转 转专讜诪讛 讜砖讞讬讟讛 讚讘讛谞讛讜 谞讗诪谉 讗注"讙 讚讗讬转讞讝讬拽 讗讬住讜专讗 诪砖讜诐 讚讘讬讚讜 诇转拽谞诐 注讻"诇. 讜诪讜讻讞 讚诇专砖"讬 讛讚讬谉 讚谞讗诪谉 讛讬讻讗 讚讛讜讬 讘讬讚讜 讛讜讗 诪讚讬谞讬 注讚 讗讞讚 谞讗诪谉 讘讗讬住讜专讬谉, 讚讘讬讚讜 专拽 诪驻拽讬注 讗转 讛讞住专讜谉 讚讗讬转讞讝讬拽 讗讬住讜专讗. 诪砖讗"讻 诇转讜住' 讘讬讚讜 讛讜讬 讞诇讜转 讚讬谉 谞讗诪谞讜转 讘驻谞"注, 讜讗讬谉 讝讛 谞讗诪谞讜转 讚注讚 讗' 谞讗诪谉 讘讗讬住讜专讬谉. 讜讛谞讛 讘砖诇诪讗 诇转讜住' 谞讬讞讗 讛讗 讚讗诪专讬谞谉 讘住讜讙讬讬谉 讚谞讗诪谉 讘砖讚讛 讛讬讻讗 讚讛讜讬 讘讬讚讜 讚谞讗诪谉 讗驻讬诇讜 讘诪诪讜谞讜转, 讚讘讬讚讜 讛讜讬 讞诇讜转 讚讬谉 谞讗诪谞讜转 讘驻谞"注. 讗诪谞诐 爪"注 讗诇讬讘讗 讚专砖"讬 讚住"诇 讚讘讬讚讜 谞讗诪谉 诪讚讬谉 注"讗 谞讗诪谉 讘讗讬住讜专讬谉 讗诪讗讬 谞讗诪谉 讻砖讛讜讗 讘砖讚讛, 讜讛专讬 讘住讜讙讬讬谉 诇讗 诪讬讬专讬 专拽 诇注谞讬谉 讗讬住讜专 讘诇讘讚 讗诇讗 诇注谞讬谉 诪诪讜谞讜转 砖讘讗 诇讛讜爪讬讗 诪诪讜谉 诪讞讝拽转讜. 讜讬"诇 讚专砖"讬 讬驻专砖 讗转 讛讙诪' 讻驻讬专讜砖 讛砖谞讬 砖讘专"谉 砖讻转讘 讜讝"诇 注讜讚 讬砖 诇驻专砖 讚讟注诪讗 讚诪讬诇转讗 讚讘讘讬转 诇讗 讗诪专 讻诇讜诐 诇驻讬 砖专讜讗讬谉 讗讜转讜 诪谉 讛住转诐 砖诇讗 讗诪专 讻诪讜住专 讗诇讗 砖诇讗 诇讛砖讘讬注 讗转 注爪诪讜 讛讗 讗诐 讗诪专 讻诪讜住专 诪诪砖 谞讗诪谉 讻讬讜谉 讚讗讬讻讗 爪讚 讗讬住讜专讜, 讗讘诇 讘砖讚讛 诪谉 讛住转诐 讗讬谉 专讜讗讬谉 讗讜转讜 砖诇讗 讗诪专 讛注谞讬谉 砖诇讗 诇讛砖讘讬注 讻讬讜谉 砖讘讬讚讜 诇讬讟诇谉, 讛讬诇讻讱 诪谉 讛住转诐 讗诪专讬谞谉 讚讻诪讜住专 讗诪专 诇讬讛 讜谞讗诪谉 注讻"诇.
讙诪'. 讗讬讻讗 讘讬谞讬讬讛讜 诇砖诇讜诪讬.
注讬讬谉 讘专讗"砖 驻"讙 住讬诪谉 诇"讙) 砖讻转讘 砖讛砖谞讬诐 砖讟注讜 诪砖诇诪讬谉 砖谞讬 砖诇讬砖讬诐 讜讛砖诇讬砖讬 砖诇讗 讟注讛 驻讟讜专 诇讙诪专讬. 讜讘拽爪讜转 讛讞讜砖谉 (住讬诪谉 讻"讛 住"拽 讬"讘) 讛拽砖讛 讗诪讗讬 讗讬谉 讛砖谞讬诐 砖讟注讜 讞讬讬讘讬谉 诇砖诇诐 讗祝 讗转 讛讞诇拽 讛砖诇讬砖讬 诪讚讬谉 讚讛讬讻讗 讚诇讬讻讗 诇讗讬砖转诇讜诪讬 诪讛讗讬 诪砖转诇诐 诪讛讗讬 (讘"拽 讚祝 谞讙). 讜转讬专抓 讛讙专"诪 讝爪"诇 讚讚讬谞讗 讚讗讬 诇讬讻讗 诇讗讬砖转诇讜诪讬 诪讛讗讬 诪砖转诇诐 诪讛讗讬 讞诇 讘砖谞讬诐 砖讛讝讬拽讜 讚讻诇 讗讞讚 讘驻谞"注 讛讜讬 讻讜诇讜 诪讝讬拽, 讜讻诇 讗讞讚 注砖讛 讗转 讻诇 讛讛讬讝拽, 讜讘注爪诐 讻诇 讗讞讚 讛讬讛 讞讬讬讘 诇砖诇诐 讗转 讻诇 讛谞讝拽, 讗诇讗 讚讗讬谉 讛谞讬讝拽 讙讜讘讛 讗转 谞讝拽讜 驻注诪讬讬诐, 讜诇讻谉 诪讻讬讜谉 砖讬砖 诇讜 砖讜转祝 讘讛讬讝拽 诪讞诇拽讬诐 讗转 讛转砖诇讜诪讬谉 讘讬谞讬讛谉. 讜讘讗讜驻谉 砖讗讞讚 诪讛诐 驻讟讜专 讗讝讬 讛砖谞讬 诪转讞讬讬讘 诪诪讬诇讗 诇砖诇诐 讗转 讻诇 讛讛讬讝拽 讘注爪诪讜. 诪砖讗"讻 讻讗谉 诇讙讘讬 讚讬讬谞讬诐 讚砖诇砖转 讛讚讬讬谞讬诐 讘讬讞讚 讛谉 讛讜讬 讛诪讝讬拽 讚讛讙诪专 讚讬谉 讛讜讗 注"讬 砖诇砖转谉 讬讞讚, 讜讻诇 讗' 诪爪讚 注爪诪讜 讞讬讬讘 专拽 讘砖诇讬砖 诪讛讛讬讝拽, 讜诇讻谉 讗讬谉 讗讜诪专讬谉 讚讗讬 诇讬讻讗 诇讗讬砖转诇讜诪讬 诪讛讗讬 诪讬砖转诇讬诐 诪讛讗讬.250
讙诪'. 讚转谞讬讗 诇注讜诇诐 讗讬谉 注讚讜转谉 诪爪讟专驻转 注讚 砖讬专讗讜 砖谞讬讛诐 讻讗讞讚 专' 讬讛讜砖注 讘谉 拽专讞讛 讗讜诪专 讗驻讬诇讜 讘讝讛 讗讞专 讝讛.
注讬讬谉 讘讙诪' 诪讻讜转 (讚祝 讜:) 讜讝"诇 诇讗 讬讜诪转 注驻"讬 注讚 讗讞讚 诇讛讘讬讗 砖谞讬诐 专讜讗讬诐 讗讜转讜 讗讞讚 诪讞诇讜谉 讝讛 讜讗讞讚 诪讞诇讜谉 讝讛 讜讗讬谉 专讜讗讬谉 讝讛 讗转 讝讛 砖讗讬谉 诪爪讟专驻讬谉 讜讻讜' 注讚讜转 诪讬讜讞讚转 讻砖专讛 讘讚讬谞讬 诪诪讜谞讜转 讚讻转讬讘 诇讗 讬讜诪转 注诇 驻讬 注讚 讗讞讚 讘讚讬谞讬 谞驻砖讜转 讛讜讗 讚讗讬谉 讻砖专讛 讗讘诇 讘讚讬谞讬 诪诪讜谞讜转 讻砖专讛 注讻"诇. 讜诇讻讗讜专讛 讛住讜讙讬讗 讻讗谉 讞诇讜拽讛 诪讛住讜讙讬讗 讚诪讻讜转, 讚讛转诐 诪讬讬专讬 砖砖谞讬讛诐 专讜讗讬诐 讗讜转讜 讛诪注砖讛 讗诇讗 砖讗' 专讗讛 诪讞诇讜谉 讝讛 讜讗' 专讗讛 诪讞诇讜谉 讝讛 砖诇讗 专讗讜 讗' 讗转 讛砖谞讬, 讗讱 诪讻讬讜谉 砖专讗讜 讗讜转讜 讛诪注砖讛 讞诇 爪讬专讜祝 讘讬谞讬讛谉 讜诇讻谉 注讚讜转谉 讻砖专讛 讘讚讬谞讬 诪诪讜谞讜转. 诪砖讗"讻 讻讗谉 诪讬讬专讬 砖诪注讬讚讬谉 注诇 砖谞讬 诪注砖讬诐 砖讜谞讬诐 讜讘讗讜驻谉 讻讝讛 谞讞诇拽讜 讛转谞讗讬诐. 讜讗讬诇讜 讘诪注讬讚讬诐 注诇 诪注砖讛 讗讞讚 诇讻讜"注 诪讜注讬诇 注讚讜转 诪讬讜讞讚转 讘讚讬谞讬 诪诪讜谞讜转. 讜讬诇"注 讘讝讛 讚诪讛 讛住讘专讗 诇讞诇拽 讘讬谉 注讚讜转 诪讬讜讞讚转 讘诪注砖讛 讗讞讚 诇讘讬谉 讛讬讻讗 砖诪注讬讚讬诐 注诇 砖谞讬 诪注砖讬诐.
讜谞专讗讛 讚讻砖诪注讬讚讬谉 注诇 诪注砖讛 讗讞讚 讗讝讬 讞诇 讞诇讜转 砖诐 讻转 讗讞转 讗诇讗 讚讛讜讬 注讚讜转 诪讬讜讞讚转, 讜注讚讜转 诪讬讜讞讚转 讻砖专讛 讘讚讬谞讬 诪诪讜谞讜转, 讚诪"诪 讛讜讬 讞诇讜转 砖诐 讻转 注讚讜转 讗讞转. 诪砖讗"讻 讻砖诪注讬讚讬诐 注诇 讘' 诪注砖讬诐 诇讗 讛讜讬 讞诇讜转 砖诐 讻转 注讚讜转 讗讞转 讗诇讗 砖讬砖 专拽 讘' 注讚讬诐 讬讞讬讚讬诐, 讚讬砖 讻讗谉 砖谞讬 注讚 讗讞讚, 讜诇讗 讛讜讻砖专 注讚 讗讞讚 讘讚讬谞讬 诪诪讜谞讜转.
讜讛谞讛 讬砖 诇讞拽讜专 讘讛讗 讚注讚讜转 诪讬讜讞讚转 讗讬谞讜 诪讜注讬诇讛 讘讚讬谞讬 谞驻砖讜转 诪讙讝讛"讻 讛讗诐 讛讜讗 诪砖讜诐 讚诇讬讻讗 爪讬专讜祝 讘讬谉 讛注讚讬诐 诇讛讬讜转 讻转 讗讞转 讜讛讜"诇 讻砖谞讬 讬讞讬讚讬诐 砖讻诇 讗' 讛讜讬 注讚 讗讞讚 讘驻谞"注, 讜注讚 讗' 讗讬谞讜 谞讗诪谉 诇讛注讬讚 讚讻转讬讘 诇讗 讬拽讜诐 注讚 讗' 讘讗讬砖 诇讻诇 注讜谉 讜诇讻诇 讞讟讗转, 讗讜"讚 讚讞诇 爪讬专讜祝 讘讬谉 讛注讚讬诐 讜讛讜讬讬谉 讻转 讗讞转 砖诇 砖谞讬 注讚讬诐, 讗诇讗 砖讗讬 讗驻砖专 诇讘"讚 诇讞讬讬讘 注驻"讬 注讚讜转 诪讬讜讞讚转. 讚讛讬讬谞讜 讚注讚讜转 诪讬讜讞讚转 诪讛讜讛 讞诇讜转 讚讬谉 驻住讜诇 讘驻谞"注 讘讚讬谞讬 谞驻砖讜转 讜讗讬谉 讛驻住讜诇 诪砖讜诐 讚讛讜讬 讻诇 讗' 讻注讚 讗讞讚 讘诇讘讚 讗诇讗 讚讝讜讛讬 讛诇讻讛 讘讘"讚 砖讗讬谉 讘"讚 讬讻讜诇讬诐 诇讛注谞讬砖 诪讬转讛 注驻"讬 注讚讜转 诪讬讜讞讚转, 讜讝讜讛讬 讛诇讻讛 讘拽讬讜诐 讛注讜谞砖 讚诪讬转转 讘"讚, 讚讻转讬讘 讘拽专讗 "诇讗 讬讜诪转" 讚讛讬讬谞讜 讚讬砖 讗讬住讜专 诇讘"讚 诇驻住讜拽 讜诇讛诪讬转 注驻"讬 注讚讜转 诪讬讜讞讚转.
讜谞专讗讛 诇讛讘讬讗 专讗讬讛 诇讻讱 讚注讚讜转 诪讬讜讞讚转 讛讜讬 讚讬谉 诪住讜讬诐 讘拽讬讜诐 讛注讜谞砖 讚诪讬转转 讘"讚, 讜讞诇 讻驻住讜诇 讘驻谞"注 讘讚讬谞讬 谞驻砖讜转, 讚讗讬谉 讘"讚 讬讻讜诇讬诐 诇驻住讜拽 注诇 驻讬讛诐 讞讬讜讘 诪讬转讛 诪讛讗 讚讻转讘 讛专诪讘"诐 (驻"讜 诪讛诇' 专讜爪讞 讛"讛) 讜讝"诇 讜讻谉 讻诇 讛专爪讞谞讬诐 砖讛专讙讜 讘注讚 讗讞讚 讗讜 讘诇讗 讛转专讗讛 讜讻讬讜爪讗 讘讛谉 讗诐 讛专讙谉 讙讜讗诇 讛讚诐 讗讬谉 诇讛诐 讚诪讬诐, 诇讗 讬讛讬讜 讗诇讜 讞诪讜专讬诐 诪讛讛讜专讙 讘诇讗 讻讜讜谞讛 注讻"诇. 讜讛砖讬讙 注诇讬讜 讛专讗讘"讚 讜讝"诇 转讬诪讛 讛讜讗 讜讗讬讱 谞讗诪讬谉 讘注讚 讗讞讚 诇讛转讬专 讚诪讜 砖诇 讝讛 诇讙讜讗诇 讛讚诐 注讻"诇. 讜注讬讬谉 讘讻住"诪 砖驻讬专砖 讚诪讬讬专讬 讘注讚讜转 诪讬讜讞讚转 砖专讗讜讛讜 讗讞讚 讗讞讚. 讜诪讜讻讞 讚注讚讜转 诪讬讜讞讚转 讛讜讬 驻住讜诇 讘驻谞"注 讘注讜谞砖 讘"讚 讜讗讬谞讜 驻住讜诇 诪讚讬谉 注讚 讗讞讚 讚讗诇"讻 诪讛 转讬专抓 讛讻住"诪. 讜诪讜讻讞 讚讛讻住"诪 谞拽讟 讚驻住讜诇 注讚讜转 诪讬讜讞讚转 讛讜讬 驻住讜诇 讘驻谞"注 讜诇讗 谞驻住诇 诪讚讬谉 注讚 讗讞讚 讜诇讻谉 讗注"驻 砖讙讜讗诇 讛讚诐 讗讬谞讜 讬讻讜诇 诇讛专讜讙 注驻"讬 注讚 讗讞讚 诪"诪 讬讻讜诇 诇讛专讜讙 注驻"讬 注讚讜转 诪讬讜讞讚转, 讚诇注谞讬谉 讙讜讗诇 讛讚诐 住讙讬 讘讛谞讱 讘' 注讚讬诐, 讜讗注"驻 砖讗诐 讛注讬讚讜 讘讘"讚 诇讗 讛讬讜 讘"讚 诪注谞讬砖讬诐 注诇 驻讬讛诐, 讚讛讜讬 讛诇讻讛 诪住讜讬诪转 讘拽讬讜诐 讛注讜谞砖 讚诪讬转转 讘讬转 讚讬谉. 讜讚讬谉 讝讛 讚讗讬谉 诪拽讘诇讬谉 注讚讜转 诪讬讜讞讚转 讛讜讗 专拽 诇讙讘讬 注讜谞砖 讘"讚, 讜诇讗 讞诇 讚讬谉 讝讛 诇讙讘讬 讙讜讗诇 讛讚诐, 讚讗讬谉 诪讬转转 讙讜讗诇 讛讚诐 拽讬讜诐 注讜谞砖 讚诪讬转转 讘"讚, 讜讗祝 注讚讜转 诪讬讜讞讚转 砖驻讬专 讞砖讬讘 讻讘' 注讚讬诐 讜讻转 讗讞转 讜诪讜注讬诇 诇讙讘讬 讙讜讗诇 讛讚诐.
讗讜诇诐 注讬讬谉 讘专诪讘"诐 (驻"讚 诪讛诇' 专讜爪讞 讛"讞) 讜讝"诇 讛讛讜专讙 谞驻砖讜转 讜诇讗 讛讬讜 砖谞讬 讛注讚讬诐 专讜讗讬谉 讗讜转讜 讻讗讞转 讗诇讗 专讗讛讜 讛讗讞讚 讗讞专 讛讗讞讚, 讗讜 砖讛专讙 讘驻谞讬 砖谞讬 注讚讬诐 讘诇讗 讛转专讗讛, 讗讜 砖讛讜讻讞砖讜 讛注讚讬诐 讘讘讚讬拽讜转 讜诇讗 讛讜讻讞砖讜 讘讞拽讬专讜转, 讻诇 讗诇讜 讛专爪讞谞讬谉 讻讜谞住讬谉 讗讜转谉 诇讻讬驻讛 讜诪讗讻讬诇讬谉 讗讜转谉 诇讞诐 爪专 讜诪讬诐 诇讞抓 注讚 砖讬爪专讜 诪注讬讛谉 讜讗讞专 讻讱 诪讗讻讬诇讬诐 讗讜转谉 砖注讜专讬诐 注讚 砖讻专讬住诐 谞讘拽注转 诪讻讜讘讚 讛讞讜诇讬 注讻"诇. 讜爪"注 讚讻讗谉 谞拽讟 讛专诪讘"诐 讚讘专讗讜 讗讞讚 讗讞专 讛讗讞讚 讞诇 讚讬谉 讻讬驻讛. 讜拽砖讛 讘讝讛 讚讛讬讗讱 专讗讜 讗讜转讜 诪注砖讛 讛专爪讬讞讛 讘讝讛 讗讞专 讝讛, 讚讛专讬 讘讻诇 专爪讬讞讛 讬砖 专拽 砖注讛 讗讞转 砖诇 讛专爪讬讞讛 注爪诪讛, 讜诇讻讗讜专讛 诇讗 砖讬讬讱 诇讜诪专 砖砖谞讬讛诐 专讗讜 讗讜转讜 诪注砖讛 讛专爪讬讞讛 讘讝讛 讗讞专 讝讛, 讚讗诐 讗讞讚 专讗讛 讗转 讛专爪讬讞讛 讜讛砖谞讬 专讗讛 讗讞专讬讜 讗讝讬 讛诐 诇讗 专讗讜 讗讜转讜 诪注砖讛 讛专爪讬讞讛 (讜讻讘专 讛注讬专 注诇 讻讱 讛讘讬转 讛诇讜讬 讞"讘 住讬诪谉 诇"讟 讗讜转 讞'). 讜讗讬谉 诇讜诪专 讚讻讜讜谞转 讛专诪讘"诐 讛讬讗 讚诪讬讬专讬 讘砖专讗讜 砖谞讬 讛注讚讬诐 砖注砖讛 讛讙讘专讗 砖谞讬 诪注砖讬 专爪讬讞讛, 讚讗讬 诪讬讬专讬 讘专爪讬讞讛 讗讞专 专爪讬讞讛 讗"讻 讛讜讬 讻注讚 讗讞讚 讘诇讘讚, 讜讗"讻 讗诪讗讬 讞讬讬讘 讻讬驻讛 讜讛专讬 讛讜讬 专拽 讻讛注讚讗转 注讚 讗讞讚, 讜诇讗 讛讜讬讗 注讚讜转 诪讬讜讞讚转 讻诇诇, 讜爪"注.
讙诪'. 诪专 住讘专 注讚 讗讞讚 讻讬 讗转讬 诇砖讘讜注讛 讗转讬 诇诪诪讜谞讗 诇讗 讗转讬.
讜谞专讗讛 诇讘讗专 讚讘讚讬谞讬 谞驻砖讜转 拽讬讬"诇 砖爪专讬讻讬诐 诇讛注讬讚 讘转讜讻"讚 讘讻讚讬 诇讛爪讟专祝 诇讻转 讗讞转, 讜注讚 讗讞讚 讘讚"谞 诇讗讜 讻诇讜诐 讛讜讗, 讜诇讻谉 讘讚讬谞讬 谞驻砖讜转 讘注讬谞谉 砖讬注讬讚 讛注讚 讛砖谞讬 讘转讜讻"讚 砖诇 讛讙讚转 讛注讚讜转 砖诇 讛注讚 讛专讗砖讜谉. 讜诇讙讘讬 讚讬谞讬 诪诪讜谞讜转 谞讞诇拽讜 专' 谞转谉 讜专讘谞谉, 讚诇专讘谞谉 诪讻讬讜谉 讚注讚 讗讞讚 讞讝讬 诇砖讘讜注讛 注讚讜转讜 讛讜讬 注讚讜转 讙诪讜专讛 诇注谞讬谉 砖讘讜注讛, 讜讻诇 讛讬讻讗 砖谞讙诪专讛 注讚讜转讜 讗讬谉 诪爪专驻讬谉 讗讜转讛 注诐 讛讙讚转 注讚 讗讞讚 讗讞专 诇诪讞专. 诪砖讗"讻 专' 谞转谉 住讜讘专 讚讛讗 讚注讚 讗讞讚 诪讞讬讬讘 砖讘讜注讛 讗讬谉 讝讛 诪砖讜诐 讚注讚讜转讜 讛讜讬讗 注讚讜转 砖诇讬诪讛 讜讙诪讜专讛 诇注谞讬谉 砖讘讜注讛 讘诇讘讚, 讗诇讗 讚讘讗诪转 注讚 讗讞讚 诪注讬讚 注诇 讛诪诪讜谉 讗讜诇诐 诇讙讘讬 讘"讚 讗讬谉 注讚讜转讜 诪讜注讬诇讛 诇注谞讬谉 诪诪讜谉 讚讗讬谉 讝讛 讘讬专讜专 诪住驻讬拽 注诇 讛诪诪讜谉 讜讗讬谉 讘"讚 诪讞讬讬讘讬谉 讗讜转讜 诪诪讜谉 讗诇讗 砖讘讜注讛, 讗讘诇 讗讬谉 讝讛 讚讬谉 讘注讚 讗诇讗 讘讘"讚 砖讗讬谉 讘"讚 诪讞讬讬讘讬谉 诪诪讜谉 注诇 驻讬讜, 讛诇讻讱 讗祝 讘注讚讜转 诪诪讜谉 诪爪专驻讬谉 诇讛讜.251 讜注讬讬谉 讘讟讜专讬 讗讘谉 (专"讛 讻讙: 讚"讛 讜诪讻谞讬住讬谉 讗转 讛讙讚讜诇) 砖讛拽砖讛 讚诪砖诪注 讚讛讟注诐 讚专讘谞谉 讞讜诇拽讬诐 注诇 专' 谞转谉 讛讜讗 诪砖讜诐 讚讬砖 住讘专讗 诪住讜讬诪转 诇讙讘讬 砖讘讜注讛 讚注讚讜转 砖诇 注讚 讗讞讚 讛讜讬 注讚讜转 讙诪讜专讛 诇砖讘讜注讛 讘诇讘讚 讜诇讗 讛讜讬 注讚讜转 诇诪诪讜谉, 讜诇讻谉 讗讬谉 诪爪专驻讬谉 诇讛 注讚讜转 砖诇 注讜讚 注讚 讗' 诇诪讞专, 讜诪砖诪注 讚讘砖讗专 注讚讬讜转 讘诪拽讜诐 砖讗讬谉 砖讘讜注讛 砖驻讬专 诪爪讟专驻讬谉, 讜拽砖讛 讚讘讻转讜讘讜转 (讚祝 讻讜:) 讗讬转讗 砖讗诐 讛注讬讚 注讚 讗讞讚 讚讻讛谉 讛讜讗 讜讗转讜 转专讬 讜讛注讬讚讜 讚诇讗讜 讻讛谉 讛讜讗, 讜砖讜讘 讛注讬讚 讗讞讚 砖讻讛谉 讛讜讗 讚讝讛 转诇讜讬 讘诪讞诇讜拽转 讘讬谉 专讘讬 谞转谉 讜专讘谞谉 砖讘住讜讙讬讬谉, 讚诇专讘谞谉 诇讗 诪爪讟专驻讬谉 讜诇专' 谞转谉 诪爪讟专驻讬谉. 讜讛拽砖讛 讛讟讜专讬 讗讘谉 (专"讛 讻讙:) 讚诪讛讜 讛拽砖专 讘讬谉 讝讛 诇讝讛, 讚诇讻讗讜专讛 讛诪讞诇讜拽转 讘讬谉 专"谞 讜专讘谞谉 讛讜讗 诪砖讜诐 讚注讚 讗讞讚 拽诐 诇砖讘讜注讛 讜诇讗 诇诪诪讜谉 讜诇讻谉 讻砖诪注讬讚 谞讙诪专讛 注讚讜转讜 讜讗讬谉 诇爪专祝 讗诇讬讛 注讜讚 注讚 讗讞讚 (诇专讘谞谉). 讜讗讬诇讜 专' 谞转谉 住讜讘专 讚注讚 讗' 诪注讬讚 注诇 讛诪诪讜谉 讜讗讬谉 注讚讜转讜 谞讙诪专转 讜诪砖讜"讛 诪爪讟专驻讬谉, 讜诪讛 讛拽砖专 诇诪讞诇讜拽转 诇注谞讬谉 爪讬专讜祝 注讚讜转谉 讘诪注诇讬谉 诇讻讛讜谞讛. 讜谞专讗讛 诇转专抓 讚讬住讜讚 讛诪讞诇讜拽转 讘讬谉 专讘谞谉 诇专' 谞转谉 讗讬谞讜 转诇讜讬 讘砖讘讜注讛 讚讜拽讗, 讗诇讗 讚讻诇 讛讬讻讗 砖谞讙诪专讛 讛注讚讜转 注"讬 讛讙讚转 注讚 讗讞讚 讜诇讗 讘注讬谞谉 讛注讚讗转 注讚 砖谞讬, 住"诇 砖讗讬谉 诪爪专驻讬谉 讗讜转讜 诇注讚 砖谞讬 砖讛注讬讚 诇诪讞专. 讜谞专讗讛 讚拽讬讬"诇 讚注讚 讗' 谞讗诪谉 诇讗住讜拽讬 诇讻讛讜谞讛 讗讬 诇讗讜 讚讗转讜 讘讬 转专讬 讜讛注讬讚讜 讻谞讙讚讜, 讜讘注讬谞谉 讘' 注讚讬诐 砖讬注讚讜 砖讛讜讗 讻讛谉 讻讚讬 诇讗讜拽诪讬 讗讞讝拽转 讻砖专讜转 诇讻讛讜谞讛 讜诪砖讜"讛 讗讬谉 诪爪专驻讬谉 注讚讜转讜 诇注讚讜转 砖诇 讛注讚 讛砖谞讬 砖讛注讬讚 诇诪讞专, 讚讻砖讛注讬讚 讛专讗砖讜谉 讛专讬 讛注讬讚 注讚讜转 讙诪讜专讛 讜砖诇讬诪讛 砖讛讜讗 讻讛谉 讜谞讙诪专讛 注讚讜转讜, 讜注"讻 讛谞讬讚讜谉 讛讗诐 讬砖 诇爪专祝 注讚讜转讜 诇注讚讜转 砖诇 讛注讚 讛砖谞讬 砖讛注讬讚 诇讗讞专 砖讘讗讜 转专讬 讜讛注讬讚讜 砖讗讬谞讜 讻讛谉 讛讬讗 转诇讜讬讛 讘诪讞诇讜拽转 砖讘讬谉 专"谞 讜专讘谞谉 讘住讜讙讬讬谉.
250 讜注讬讬谉 讘讞讬讚讜砖讬 讛讙专"诪 讛诇讜讬 讘讚讬谉 讻讬 诇讬讻讗 诇讗砖转诇讜诪讬 诪讛讗讬 诪砖转诇诐 诪讛讗讬 (注诪' 专讬"讗).
251 讜注讬讬谉 讘专砖讬诪讜转 砖讬注讜专讬诐 诇诪住' 砖讘讜注讜转 讚祝 诇讘. 讘注谞讬谉 注讚 讗讞讚 讘砖讘讜注讛 (注诪' 谞"讜 鈥� 谞"讝), 讜讘讚祝 诇讟: 讘注谞讬谉 砖转讬 讻住祝 (注诪' 拽诪"讞 鈥� 拽诪"讟) 讚讛讙专"讞 讝爪"诇 讞拽专 讘讚讬谉 砖诇 注讚 砖拽诐 诇砖讘讜注讛 讛讗诐 讘讬住讜讚 讚讬谞讜 注讚 讗' 谞讗诪谉 讗祝 诇诪诪讜谉 讗讱 讬砖 讻讞 诇讛谞转讘注 诇讛讻讞讬砖讜 讘砖讘讜注讛 讜诇讘讟诇 讗转 注讚讜转讜, 讗讜"讚 讚注讚 讗' 谞讗诪谉 专拽 诇讞讬讬讘 砖讘讜注讛. 讜注讬讬"砖 砖讘讬讗专 专讘讬谞讜 讝爪"诇 讻诪讛 谞驻"诪 注驻"讬 讞拽讬专转 讛讙专"讞 讝爪"诇.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

